Banker tvinger NemID igennem til alle netbank-brugere | Version2\nBanker tvinger NemID igennem til alle netbank-brugere\nNår den nye digitale signatur NemID bliver rullet ud fra 1. juli, bliver alle danske netbankkunder tvunget til at bruge løsningen. Men man kan godt beholde den gamle signatur til de offentlige tjenester i to år.\nJesper Kildebogaard@kildebo Mandag, 12. april 2010 - 9:08 97\nHar man set sig gal på den kommende officielle digitale signatur i Danmark, NemID, og nægter at bruge løsningen, må man snart forberede sig på et netbank-frit liv.\nFra juli til november skifter samtlige danske banker nemlig til NemID som login i netbankerne, og det er ikke muligt at beholde sin nuværende måde at logge ind på, oplyser DanID, der er ejet af bankernes PBS og står bag NemID.\n»Alle netbank-kunder får i løbet af efteråret et brev med deres NemID, og i løbet af nogle uger skal de begynde at bruge den i netbanken. Ellers får de ikke adgang,« forklarer kommunikationschef Jette Knudsen fra DanID.\nAt alle bankerne gennem PBS står bag NemID og skifter til denne login-løsning er faktisk en af grundene til, at NemID blev valgt som Danmarks nye digitale signatur.\n»Netbankerne bliver brugt som lokomotiv, så man hurtigt opnår en kritisk masse, og danskerne bliver fortrolige med at anvende deres digitale signatur til daglig,« siger hun.\nEn flok Version2-læsere har oprettet en Version2-gruppe som omdrejningspunkt for kampen mod den nye digitale signatur. NemID bryder nemlig med princippet bag den nuværende digitale signatur ved at opbevare både den offentlige og den private nøgle for en signatur centralt hos DanID.\nDermed kan man som person ikke vide med garanti, at brugen af en NemID altid er sket af en selv, når DanID har alt hvad der skal til for at bruge og misbruge ens digitale identitet, lyder argumentet. I dag har man selv fuld kontrol over den private nøgle, som genereres på og bindes til ens egen computer.\nLoven beskytter borgerne\nDanID er ikke overraskende helt uenige i argumentet.\n»Der er ikke ændret noget på tillidsmodellen fra den digital signatur, vi har i dag, til NemID. DanID's rolle er at være 'betroet tredjepart', og hvis vi ville kriminalisere vores virksomhed og optræde som en person, kan vi jo gøre det allerede i dag,« siger Jette Knudsen.\nLoven sætter meget klart grænser for, hvad DanID må, og det er det afgørende i denne diskussion, lyder forklaringen.\n»Det er altså ikke spørgsmålet om lokale eller centralt lagrede nøgler, der beskytter borgerne, det er derimod den lovgivning og de regler, der står i certifikatpolitikken, som vi er underlagt, og som vi bliver kontrolleret efter,« fortsætter hun.\nKan vente med NemID i to år\nVil man uanset hvad undgå NemID så længe som muligt, kan man forny den nuværende digitale signatur og så bruge den i to år til kommunikation med myndighederne - det er kun netbanker, der er lukket land uden NemID.\nDanID har nemlig valgt at oprette to selvstændige løsninger, en til netbank og en til kommunikation med det offentlige, der så groft sagt deler login-skærm og koder, så det udadtil opfattes som ét system.\nJette Knudsen forstår godt, at it-professionelle, der har forstand på at holde deres computer sikker og malware-fri, gerne selv vil have kontrol over den personlige nøgle. Men løsningen med at samle dem centralt er valgt, fordi den dæmmer op for en lang række af de sikkerhedsproblemer, der skyldes afluring af passwords og koder, og giver samtidig større brugervenlighed, lyder det fra DanID, der også har en redningsplanke på vej for dem, der slet ikke kan forlige sig med tanken om centralt opbevarede privatnøgler.\n»Der kommer i starten af 2011 en mulighed for at købe en smartcard-løsning, til dem der ikke vil have nøglen centralt opbevaret. Det giver nemlig mulighed for lokal lagring af nøglen,« fortæller Jette Knudsen.\nHun regner med, at løsningen bag NemID inden længe bliver accepteret og sammenligner det med andre tiltag, der også var modstand mod i begyndelsen.\n»Da Dankortet kom, sagde folk, at de aldrig ville have et plastikkort, fordi kontanter var fint nok. Og da DSB begyndte at køre under Storebælt, måtte man sætte en bus ind, som sejlede over med færge, fordi nogle ikke ville køre i tunnellen. Men efterhånden virkede det absurd, og problemet forsvandt,« siger hun.\n#1 Flemming Hansen 12. april 2010 - 09:26\nMan kan argumentere både for og imod den centrale placering af private nøgler i relation til sikkerhed, men som med alle andre systemer så er DanID ikke 100% hacker-proof, og det vil derfor være interessant at se hvordan de vil håndtere det den dag der bliver hacked 2mill offentlige og private nøgler fra deres systemer.\n#2 Peter Lind Damkjær 12. april 2010 - 09:51\nDen udfordring har DanID allerede i dag i forhold til CA privat rodnøgle. Derfor er brugernes private nøgle beskyttet med et tilsvarende niveau.\nPeter Lind Damkjær DanID A/S\n#3 Poul-Henning Kamp 12. april 2010 - 10:04 Blogger\nEr DanID erstatningspligtig ?\nDet helt central spørgsmål er om DanID ifalder erstatningspligt hvis det går galt.\nSiger loven noget om det ?\nI givet fald, hvor stor erstatning ?\nog til hvem ? Bankerne eller kunderne ?\n#4 Peter Mogensen 12. april 2010 - 10:06\nDa Dankortet kom, sagde folk, at de aldrig ville have et plastikkort, fordi kontanter var fint nok. Og da DSB begyndte at køre under Storebælt, måtte man sætte en bus ind, som sejlede over med færge, fordi nogle ikke ville køre i tunnellen. Men efterhånden virkede det absurd, og problemet forsvandt\nMage til absurd useriøs svar på kritik har man da sjældent set!?\nHvorfor skriver hun iøvrigt "lokal lagring af [i]certifikater[/i]" ? - aner hun ikke hvad problemet er?\n#5 Carsten Sonne 12. april 2010 - 10:08\nDet er altså ikke spørgsmålet om lokale eller centralt lagrede certifikater, der beskytter borgerne, det er derimod den lovgivning og de regler, der står i certifikatpolitikken, som vi er underlagt, og som vi bliver kontrolleret efter,\nSå er det jo helt i orden. På samme måde som piskeslag til unge kvinder i samvær med fremmede mænd udøves i Saudi Arabien. Loven er hævet over kritik.\nDa Dankortet kom, sagde folk, at de aldrig ville have et plastikkort, fordi kontanter var fint nok. Og da DSB begyndte at køre under Storebælt, måtte man sætte en bus ind, som sejlede over med færge, fordi nogle ikke ville køre i tunnellen. Men efterhånden virkede det absurd, og problemet forsvandt,\nModstand mod forandringen har intet at gøre med modstanden mod designet i NemID. Det er nærmest så billigt et argument at man græmmes.\n#6 Rune Broberg 12. april 2010 - 10:11\nDet er ganske rigtigt, at DanID, der har rodcertifikatet, har mulighed for at underskrive på en brugers vegne, lige meget om de opbevarer den private nøgle eller ej.\nDet er dog på to vidt forskellige måder:\n1) Opbevarer DanID den private nøgle, kan de gøre det uden at brugeren opdager det, ved at signere direkte.\n2) Opbevarer brugeren nøglen, er DanID nødt til at udstede et nyt certifikat - og derved, for at det ikke øjeblikkeligt kan afsløres af revisionen, invalidere det gamle.\nVed lokal opbevaring bliver brugeren altså ved næste forsøg på brug af sit certifikat opmærksom på, at DanID (eller hvem der nu måtte være brudt ind) har fusket.\nHertil kommer selvfølgelig brugen af certifikatet til kryptering: Hvis en offentlig myndighed vil sende mig en krypteret mail, bruger de min offentlige nøgle - og derefter kan DanID så læse denne mail? (eller PET, eller ...?) Det er absolut også et issue der bliver mere relevant i forbindelse med det offentliges digitalisering.\n#7 Martin Kofoed 12. april 2010 - 10:15\nSå behøver De kun hacke ét sted ...\nEller som Michael J ville sige: "I'm starting with the man in the middle" ...\n#8 Flemming Frandsen 12. april 2010 - 10:17\nNemID er ikke digtal signatur!\nNemID er en single-signon løsning hvor al "sikkerhed" ligger i den centrale server, ikke en digital signatur hvor sikkerheden ligger hos den enkelte bruger.\nMan kan argumentere for at det man endte med at bruge digital signatur til i virkeligheden ville være løst meget bedre med en single-signon løsning, så måske er det ikke så slemt alligevel.\nMan skal bare tænke på NemID som Yet-another-sso og behandle dem på samme måde. Med den restriktive bruger-aftale der eksisterer vil vi nok ikke se at andre end banker og staten bruge det alligevel.\n#9 Mikkel Nielsen 12. april 2010 - 10:19\nNemID og udlandet\nJeg tager godt et år til udlandet pr 1. juli. Vil der mon være noget problem i den henseende med at få tilsendt nye nøglekort?\n#10 Peter Lind Damkjær 12. april 2010 - 10:27\n@Poul-Henning Kamp Ansvar fremgår af afsnit 6.4 af certifikatpolitikken som findes på\n@Peter Mogensen Der skulle naturligvis stå "lokale eller centralt lagrede nøgler"\n#11 Niels Henriksen 12. april 2010 - 10:33\nRe: NemID og udlandet\nDet håber jeg ikke. Der er mange der bor i udlandet og som stadig har dansk bank.\n#12 Deleted User 12. april 2010 - 10:34\n@Peter Mogensen og Peter Lind Damkjær\nJeg har opdateret citatet, så 'certifikater' er blevet byttet ud med 'nøgler'.\n#13 Peter Mogensen 12. april 2010 - 10:41\nSå er spørgsmåle(t|ene) bare\nHvad kommer smart-card løsningen til at koste ? Hvordan skal dem, som ønsker den bruge netbank fra efteråret 2010 til 2011?\n#14 Jesper Louis Andersen 12. april 2010 - 10:44\nOg givet at brugerne har lavet et web-of-trust med deres familie og venner som de stoler på, så kan NemID ikke udstede et nyt certifikat uden at det opdages meget hurtigt.\nArgumentet for en central opbevaring kan heller ikke være infektion og overtagelse af en lokal maskine: Nok har man da en enkelt privatnøgle overtaget, men i det tilfælde findes der jo en ekstra authentication factor i papirlappens engangskoder og på sigt formentlig en token. Arbejdsbyrden for en angriber er da den samme som i den nuværende model med centralt opbevaret nøgle.\nHvis jeg bliver impersoneret fordi DanID ikke kan finde ud af at opbevare nøgler på sikker vis, hvem erstatter så mit tab?\n#15 Deleted User 12. april 2010 - 10:47\nDet er godt nok forstå gang jeg har oplevet et nyhedsmedie ændre indholdet i et citat, fordi det ikke passede læserne - man har sandeligt taget web2.0 mantraet med brugergeneret indhold til sig herinde ;)\n#16 Maciej Szeliga 12. april 2010 - 10:47\nHar bankerne regnet på...\n...hvad det vil koste dem når vi vælger at stille os i kø i filialerne ?\n#17 Anonym 12. april 2010 - 10:49\nHermed er sagen blevet udvidet med et kritisk problem omkring karteladfærd som hører til under konkurrencemyndighederne.\nBankerne afpresser kunderne at udlevere sig til en magthaver etableret via ulovlige midler.\n#18 Rune Broberg 12. april 2010 - 10:52\nDanID (og deres forsikringsselskab). Det står meget tydeligt i det afsnit om ansvar, som Peter Lind Damkjær refererede tidligere.\n#19 Henrik Stig Jørgensen 12. april 2010 - 10:53\nSpin og fFordrejning af sandheden\nJette Knudsen sagde:\nDer er ikke ændret noget på tillidsmodellen fra den digital signatur, vi har i dag, til NemID.\nDette er lodret løgn; Der er en kæmpe forskel - i den ene model har CA ingen adgang til borgeres data. I den anden model har CA fuld adgang til alle data om alle (NemID-tilmeldte) borgere i Danmark.\nDanID’s rolle er at være ’betroet tredjepart’, og hvis vi ville kriminalisere vores virksomhed og optræde som en person, kan vi jo gøre det allerede i dag\nDet er også løgn; Da CA ikke er i besidelse af borgernes privatnøgler i den nuværende løsning vil de heller ikke være i stand til at logge ind som dem - medmindre der er en alvorlig sikkerhedsbrist i Nem-Login appletten (som i øvrigt i sig selv også er et kæmpe overgreb, da den unødigt kræver adgang til borgerens privatnøgle).\nLoven sætter meget klart grænser for, hvad DanID må, og det er det afgørende i denne diskussion, lyder forklaringen\nNej, det afgørende er, at den tekniske implementation kunne sikre at DanID aldrig ville være i stand til at gå ud over loven (PKI). I stedet får vi nu en teknisk løsning hvor DanID har mulighed for at trække samtlige (digital signatur-beskyttede) data om borgere ud af de offentlige systemer og databaser.\nDet er altså ikke spørgsmålet om lokale eller centralt lagrede certifikater, der beskytter borgerne, det er derimod den lovgivning og de regler, der står i certifikatpolitikken, som vi er underlagt, og som vi bliver kontrolleret efter\nJeg går ud fra at hun mener privatnøgler og ikke certifikater - ellers har hun ikke forstået kernen i problemet. Igen, der er intet teknisk grundlag for hvorfor DanID skal have adgang til borgeres data. Det er fint at DanID siger at de vil overholde loven, men det skal ses i lyset af konsekvenserne. Tænk hvis der blot er en enkelt medarbejder hos DanID, som ikke er helt enig i ovenstående udtalelse.\nDer kommer i starten af 2011 en mulighed for at købe en smartcard-løsning, til dem der ikke vil have nøglen centralt opbevaret. Det giver nemlig mulighed for lokal lagring af certifikater\nCertifikater eller privatnøgler? Anyways, det er fuldstændig ligegyldigt, så længe DanID har en kopi af privatnøglen. Denne udtalelse er klart spin og technobabble.\nJette Knudsens sammenligninger med Dankort og Storebælt er fuldstændig proportionsforvrængende og tåbelige. Jeg kunne skrive lange indlæg om dankortet, men det står selvfølgelig private institutioner (bankerne) frit for at vælge hvordan de vil sikre deres kunders transaktioner (delvist frit). Problemet er egentlig ikke DanID (udover deres forsøg på at fordreje sandheden), men i stedet de offentlige myndigheder der korrumperer hele det digitale rum ved at skabe en unødvendig og meget risikabel sikkerhedsbrist overfor alle data om samtlige borgere i Danmark der ligger i offentlige databaser.\nJeg er sikker på at de involverede offentlige myndigheder bag NemID læser dette, og min appel til dem er: Få nu stoppet dette groteske overgreb på borgernes privacy inden 1. juli - det vil blive den største offentlige IT-skandale verden hidtil har set.\n#20 Kai Birger Nielsen 12. april 2010 - 10:59\nPT har jeg en netbank og en stak pbs-aftaler tilknyttet. Jeg kan godt leve med at have en bankkonto uden netbank og så administrere pbs-aftaler og de tre-fire manuelle girokort via besøg i en bankfilial, men der stopper festen vel ikke? Mine lønsedler havner i e-boks og hvordan logger jeg ind på den uden noget NEMID efter 1. november eller hvornår nu de drejer nøglen på de eksisterende netbanker?\nEr der danske banker, der tilbyder netbank uden NemID fra efteråret?\nAdgang til e-boks?\nMin nuværende situation er at jeg har flyttet temmelig meget papirhalløj over på e-boks, dvs at kommunen fx kan finde på at sende girokort til den. Jeg har ikke en digital signatur.\n#21 Torben Mogensen 12. april 2010 - 11:00 Blogger\nBankerne vil sikkert opkræve gebyr i filialerne for alle transaktioner, som lige så godt kunne gøres via netbank.\nDet er allerede i en vis grad tilfældet: Betaling af girokort o.lign. er dyrere i filialer end i netbank.\n#22 Anonym 12. april 2010 - 11:03\nDet er kun den ignorerbare del - hvem erstatter tab af konkurrenceevne, ineffektivisering, den datarisiko borgeren udsættes for, markedsforvridningen, legacy, underminering af retsstaten etc.?\nVi taler samfundsøkonomisk om en massivt negativ business case hvor fejlbehandlingen af udbuddet skaber en ulovlig magtkonstruktion hvor en part suger til sig på bekostning af samfundet.\nDanId overholdt ikke engang VTUs selvbestaltede Certikatpolitik, så hvordan kunne en systemrevisor skriver under på at sikkerheden var i orden?\n#23 Ricki Gregersen 12. april 2010 - 11:07\nDa Dankortet kom, sagde folk, at de aldrig ville have et plastikkort, fordi kontanter var fint nok. Og da DSB begyndte at køre under Storebælt, måtte man sætte en bus ind, som sejlede over med færge, fordi nogle ikke ville køre i tunnellen. Men efterhånden virkede det absurd, og problemet forsvandt,« siger hun.\nJeg bliver også en smule harm når jeg hører Jette Knudsen bruge den slags argumenter. "hvis du ønsker at betvivle mit standpunkt er du en idiot, start debatten!".\nJeg kunne, som andre, også godt tænke mig at se hvad handlingsplanen er og hvordan ansvaret placeres i forbindelse med en fejl/et angreb. Jeg kan frygte at bankerne er så glade for løsningen fordi de kan gemme sig bag den med begrundelsen; "transaktionen var jo godkendt med dit nemID, klage afvist".\nPå den anden side er det klart en faktor i den manglende udbredelse af digital signatur at den er meget tung at danse med for fru. Jensen og brugere der ikke lige har en Windows XP maskine med service pack X og den "rigtige" browser må kompensere ved at have mindst en bachelor i datalogi. Så fra det synspunkt kan jeg godt se ræsonnementet for en ny løsning.\n#24 Henrik Stig Jørgensen 12. april 2010 - 11:22\nJeg er generelt uenig i den betragtning at det er så frygtelig svært at importere en keystore i diverse programmer. I øvrigt, som jeg tidligere har påpeget i en anden tråd, er specielt brugere af operativsystemer fra Microsoft meget vant til at installere programmer software da netop disse systemer mangler nogle helt basale software-komponenter efter standard-installation eller køb - herunder kontorsuite.\nDerudover mener jeg ikke at man under nogen omstændigheder kan gå på kompromis med sikkerheden bag borgernes data i de offentlige systemer - og da slet ikke udfra argumenter om brugervenlighed.\n#25 Deleted User 12. april 2010 - 11:29\nJeg bliver også en smule harm når jeg hører Jette Knudsen bruge den slags argumenter\nFra et kommunikations-/marketings-perspektiv er argumentet glimrende... Mediet er bare det forkerte ;)\n#26 Klaus Skelbæk Madsen 12. april 2010 - 11:53\nMange af bankerne har skam allerede gebyr på at gå i banken :-)\nF.eks. Danske bank har et gebyr hvis du hæver penge i kassen hos en af filialerne (afhængigt af kontotype). Det koster naturligvis også penge, hvis du vil overføre penge til andre, fra skranken.\n#27 Thomas Alexander Frederiksen 12. april 2010 - 11:54\nMed den her gang politisk og teknisk sjusk er det lykkedes at sørge for at processen frem mod en digitalisering af landets administration måske ikke taber de der ikke har så store tekniske kompetencer, til gengæld lader det til at man helt undgår at få en stor del af de der har tekniske kompetencer til at hoppe på vognen allerede inden den sætter i gang.\nPersonligt har jeg ingen ambition om at have en digital signatur jeg ikke har kontrol over - heller ikke selv om DanID ved hjælp af sproglig magi prøver at få den til at fremstå som noget andet end en kvalificeret signatur.\nAt man fra DanIDs side i det hele taget undervejs i debatten har prøvet at få det til at fremstå som om den nye signatur slet ikke er en sådan, og at den derfor er undtaget fra bestemmelserne i lov om digital signatur er efter min mening også så langt ude på den anden side af dybt suspekt at det burde mane til eftertanke på politisk plan.\nI øvrigt, og nu er jeg ikke jurist, men...\nHvis NemID ikke er omfattet af lov om digital signatur, som DanID i December påstod i indeværende medie, så er lovens bestemmelser om erstatningspligt vel heller ikke gældende. Hvis det er tilfældet er vi vel ovre i aftaleret, men da der ikke på nogen måde kan være tale om en frivillig aftale når det i praksis bliver såvel dyrt som umuligt at klare sig uden som lønmodtager i Danmark, så er det sprøgsmålet hvor godt problemer vil hænge fast der, rent juridisk. Med andre ord kunne det meget vel se ud som om forbrugerne i dette tilfælde, som ventet når PBS står bag, mister alle rettigheder i det øjeblik et NemID misbruges.\nOm ovenstående holder i højesteret skal jeg ikke kunne sige, men jeg skal i hvert fald ikke være forsøgskanin den dag det går galt. Count me out.\n#28 Henrik Stig Jørgensen 12. april 2010 - 12:03\nRe: To skridt frem og et tilbage\nDu har fuldstændig ret, der er noget muggent ved det! Hvordan kan man sige at NemID er den nye digitale signatur, men da NemID ikke lever op til lovkravene for digital signatur gælder loven slet ikke. Det er en cirkelsluttet logik, der ud fra sine karakteristika må være opstået/opfundet i ministerielt regi :-)\n#29 Poul-Henning Kamp 12. april 2010 - 12:13 Blogger\nNej, det fremgår faktisk tydeligt at det er de ikke.\nIngen af kravene i afsnit 7.1 eller 7.2 er omfattet af erstatningsansvar så vidt jeg kan læse.\nHvis en kopi af deres CA dukker op på wikileaks, kan de så vidt jeg kan se bare "beklage dybt", men der er ingen der kan kræve erstatning af dem...\n#30 Ricki Gregersen 12. april 2010 - 12:18\nJeg er egentlig enig i dit argument om ikke at gå på kompromis med sikkerheden eller brugervenligheden. Det er også derfor jeg efterspørger hvad konsekvensen for en bruger er hvis der sker noget uventet, fordi jeg desværre tror at hvis nemID skal udbredes bredt og være forståeligt for alle så må der tages nogle smutveje og valg på brugerens vegne. Jeg har jo ikke selv prøvet nemID endnu og hvis alt jeg skal have med den at gøre er at klikke "installer" eller "godkend" og så er alt klaret for mig og min sikkerhed er i top, så er det jo fremragende.\nJeg har bare aldrig oplevet at den slags "plug'n'play" kompabilitet virkede på tværs af styresystemer, servere, browsere og brugere. Jeg siger ikke det er umuligt, bare uhensigtmæssigt dyrt og svært at implementere.\nKreditkort er et godt eksempel, udbyderne af kreditkort har en stor avance når deres produkt bruges og de ønsker det skal være meget udbredt, derfor er vi nu i en situation hvor banker, PBS, Visa osv. stiller så store garantier for brugernes tab at brugeren er mere sikret end ved kontanthandel. Derfor kan kreditkort godt have en elendig sikkerhed og stadig være udbredt, troværdigt og nemt at bruge.\nJeg kan ikke helt se hvor den avance er i nemID og derfor frygter jeg det enten bliver meget kompliceret og sikkert, derved uopnåeligt for mange brugere, men ikke en udgift for garantistilleren da sikkerhed er omvendt proportionel med tab(situationen med digital signatur). Det kan også blive meget nemt for brugeren og derfor udbredt, men igen med sandsynligheden for et løbende tab der skal dækkes ind(kreditkort situationen)\nJeg har desværre oplevet mange problemer med netbank og digital signatur, ikke sikkerhedsproblemer, men brugervenligheds-problemer på tværs af computeren, styresystemer og browsere. Med mit dankort har jeg ingen brugervenligheds-problemer på tværs af platformer osv, men sikkerhedsproblemer.\nMåske man skulle investere i det smartcard:) lyder som den gyldne mellemvej og hvis nogen prøver at stjæle det kan se om jeg kan nå at æde det inden de tager det.. som med mit dankort.\n@Kim Spot on! :) FUD er noget der virker i de nævnte afdelinger.\n#31 Rune Broberg 12. april 2010 - 12:22\nCA skal, i forhold til den der med rimelighed forlader sig på certifikatet, påtage sig erstatningsansvar efter dansk rets almindelige regler.\nSå hvis DanID har handlet forsætligt eller groft uagtsom, og ladet deres CA-nøgler leake til wikileaks, er de erstatningsansvarlige - for tab der måtte opstå ud fra dette.\nDet må så være op til domstolene at afgøre hvorvidt beskyttelsen i så fald var tilstrækkelig til at det ikke var grov uagtsomhed, og for en certificeringsvirksomhed, hvor CA-nøglerne er den primære kilde til værdi i selskabet, må man vel forvente at der stilles særdeles høje krav.\n#32 Martin Kofoed 12. april 2010 - 12:30\nRe: Spin og fFordrejning af sandheden\nTænk hvis der blot er en enkelt medarbejder hos DanID, som ikke er helt enig i ovenstående udtalelse.\nMen det er jo aldrig set før, at en insider kan finde på at sælge ud af arvesølvet for lidt hurtig ca$h?!? Eller jo. Det er jo netop ALTID insidere. Kreditkortoplysninger, calling cards, pas-oplysninger .. You name it og det kan købes hos den russiske mafia. Og nu får de serveret muligheden for at handle med danske digitale identiteter på et sølvfad. Der skal kun laves afpresning og/eller bestikkelse ét sted.\nKun fantasien sætter grænsen for mulighederne.\n#33 Henrik Stig Jørgensen 12. april 2010 - 12:38\nUdbredelse og brugervenlighed er sekundære i forhold til sikkerhed. (Det ville også være mere brugervenligt at flyve hvis man ikke skulle igennem sikkerhedskontrollen)\nNogle ting har en vis kompleksitetsgrad fordi de er komplekse. PKI og asymmetrisk kryptering er det eneste system der kan sikre identitet, autencitet, integritet og fortrolighed på samme tid.\nHvis man ønsker større brugervenlighed og derigennem større udbredelse af digital signatur baseret på PKI, kan man udvikle diverse (open source) klient-side systemer til borgerne, men man kan ikke tage ejerskabet af privatnøglen fra borgerne og samtidig opfylde disse fire centrale krav til sikker kommunikation på nettet.\n#34 Poul-Henning Kamp 12. april 2010 - 12:38 Blogger\nHvilket netop siger at de ikke er anvarlige for "følgevirkninger" og "tab".\nLæg mærke til det der umiddelbart kommer efter:\nCA skal desuden påtage sig erstatningsansvar for tab[...]\nDette afsnit er nødvendigt, for erstatnig af tab er er ikke en automatisk en følgevirkning af dansk lov, slet ikke hvis sagsøgte påberåber sig "force majeure"\nSå konklusionen er at DanID kun er erstatsningansvarlig for det enkelte ceritifikat, ikke for CA/Roden.\nDet mindste de kunne have krævet, var at DanID betalte gebyrerne tilbage for alle de certifikater og transaktioner der nu ikke mere kan bruges til noget.\nDesuden er der et bevisproblem: Hvad vis nogen har en kopi og bruger den i meget målrettet og begrænset omfang, hvem har bevisbyrden ?\n#35 Peter Frenning 12. april 2010 - 12:43\nSå jeg kan forvente at min bank sponserer en Windows computer og et brugerkursus i at anvende og administrere samme, blot for at beholde mig som NetBank kunde - - - yeah right....\nFremover bliver det vist med pengene under madrassen..\n#36 Henrik Stig Jørgensen 12. april 2010 - 12:47\nJa, det er det helt store problem. Hele ideen med digital signatur er at kunne fastslå identiteter online (og skabe mulighed for fortrolig kommunikation, men den er røget i svinget). Hvis man ikke kan stole på autenciteten af en identitet hvad skal det så til for?\n#37 Jens Fallesen 12. april 2010 - 12:57\nNej, det er heldigvis ikke noget problem at få DanID som dansker bosat i udlandet. Du skal blot fortælle, om du vil hente det på en dansk diplomatisk repræsentation i det land, hvor du bor (mod betragtelig betaling!), eller om du vil have det gratis udleveret på et dansk folkeregister efter eget valg. Nemt, fleksibelt og borgervenligt.\nSarkasme kan forekomme i ovenstående …\n#38 Rune Broberg 12. april 2010 - 12:58\nDet er nu helt nyt for mig og min undervisning i erhvervsret, at man som erstatningsansvarlig ikke skal betale erstatning af forventeligt økonomisk tab.\nFaktisk tror jeg altid vi er blevet undervist i at det netop er det, det betyder, at være erstatningsansvarlig. Følgevirkninger er man ansvarlig for, i den grad de er "forventelige". Jeg kan desværre ikke huske detaljerne i det, men der må da være en jurist eller to der læser her på forummet, som kan give Poul-Henning og jeg en basisuddannelse i erstatningsret?\n#39 Ricki Gregersen 12. april 2010 - 13:03\nOk, så den du "bider" efter er egentligt at lige meget hvilke krumspring danID laver for at gøre det brugervenligt og sikkert er det en ligegyldig diskussion fordi fundamentale regler om at der skal være en nøgle kun tilgængelig for brugeren ikke er fulgt.\nJeg kan godt se det må være den logiske slutning på det hvis man, som Jesper herover skriver, kan logge ind fra hvad som helst der kan køre en browser fordi man ikke installerer software(nøgle software) lokalt.\nSå må jeg også udlede at DanID, med nemID, er gået efter brugervenlighed på bekostning af sikkerhed. Hvor Digital Signatur gik efter sikkerhed på bekostning af brugervenlighed.\nHvis jeg så holder det op mod Poul Hennings kommentarer så forstår jeg det sådan at nemID forsøger at placere sig i en mellem-kategori hvor man øger brugervenligheden som med et almindelig net login (kreditkort), men samtidig afskriver sig ansvar med begrundelsen;det er sikkert(som med digital signatur).\nJa det forekommer da egentligt også mig lidt som om der loves mere end muligt er.\n#40 Anonym 12. april 2010 - 13:33\nIkke "brugervenlighed" men kontrol\nDet er et rent mediemæssigt fupnummer at tale om brugervenlighed.\nDer er kun en årsag til at DanId er designet som det er - kommercielt kontrol over relationerned med henblik på at skabe profit. Det er en ren lock-in mekanisme.\nMan kan da godt forstå at kyniske designere af forretningsmodeller tager den tilgang - der er jo også nogen som ikke står tilbage for at sælge kokain på skoler - men det er IKKE i orden at staten acceptere og endda sanktionerer dette.\nI stedet for at sætte rammerne for at understøtte samfundsprocesser, så sætter man rammerne for at styre samfundsprocesserne.\nDet er helt galt på alle aspekter - inkl. brugervenlighed.\n#41 Henrik Stig Jørgensen 12. april 2010 - 14:01\nDet er en forudsætning for PKI at brugeren har det fulde ejerskab over privatnøglen.\nPKI kan, korrekt implementeret, sikre identitet (hvem er ejeren af privatnøglen), autencitet (data kommer fra privatnøgle-ejeren), integritet (data er uændret fra signeringstidspunkt) og fortrolighed (data kan kun læses af ejeren af privatnøglen samt indehaveren af den offentlige nøgle brugt ved kryptering - borgeren bestemmer hvem der skal kunne tilgå data).\nNemID kan ikke sikre autencitet - kun engangskoden kan opfattes som autentisk såfremt den er korrekt, men alt andet indhold kan ikke med sikkerhed fastslås som værende autentisk.\nNemID kan ikke sikre integritet - data kan ændres da der slet ikke sker nogen signering client-side. Man kan generere nok så mange tokens og CRC-checks, men det er blålys når signeringen sker med en privatnøgle, som borgeren ikke selv har fuld kontrol over.\nNemID kan ikke sikre fortrolighed - data kan ikke med sikkerhed siges at blive krypteret med en privatnøgle der er unik for brugeren da modtager ikke kender den offentlige nøgle som klienten bruger til kryptering. I stedet har NemID helt afkoblet denne sikkerhed så krypteringen er fuldstændig værdiløs.\n#42 Mikkel Nielsen 12. april 2010 - 15:11\nDet lyder ikke rart. Er det noget du har fra officiel hold? Jeg kiggede på nemid.dk's faq, og der står umiddelbart ikke noget om, hvordan logistikken er vedr. tilsendelse af nøglekort.\n#43 Mikkel Meyer Andersen 12. april 2010 - 15:27\n#44 Helge Svendsen 12. april 2010 - 15:28\nBrug en anden CA\nDer er heldigvis masser af muligheder for, at købe signaturer på nettet. Eks. VeriSign for at tage en af de største.\nHer kan man købe sig en signatur, så man stadig kan signere og kryptere sine mails, uden at det skal en tur omkring DanID. Og uden man skal til at bøvle med deres software, som ikke lige virker med din mail client på din version af en given linux kernel.\nAng. sign-on er der ingen vej udenom, så må man jo stille sig i kø bag skranken, indtil de har deres token baserede løsning klar.\nDet ville være rart at få at vide, om denne token baserede løsning kommer til at kunne bruges på netbank alene, eller på netbank og imod det offentlige.\n#45 Erik Martino Hansen 12. april 2010 - 16:16\nJeg ville aldrig turde bruge en løsning hvor man selv havde nøglen i en netcafe. Fordi jeg ved at den skal ind på computeren som kan være inficeret med alskens skidt og l*rt. Det kan min egen maskine iøvrigt også.\nNem-ID er simplere og mere sikkert end den gamle signatur så vidt jeg kan se. Den ekstra sikkerhed kommer med den ulempe at man skal gå rundt med papirkortet, men det er jeg vant til fra min Bank (Jyske).\nJeg foreslår dog at man samtidig tilbyder openid og/eller oauth til danske websites som kan nøjes med en lidt lavere sikkerhed men billigere eller gratis så ville man komme ud over beskyldningerne om ågerpriser og beholder indtægterne fra dem som vil betale (bankerne).\n#46 Peter Mogensen 12. april 2010 - 16:34\nFormål og sikkerhed for hvem?!\nDet er da rigtigt at den gamle "signatur" ikke var uden problemer og det er da også rigtigt at NemID ligesom Jyske Banks netbank løser det problem bedre i forhold til fremmede maskiner. Det gør det bare ikke til en god løsning.\nSikkerhed er ikke en-dimensionel. Du bliver nød til at spørge "sikkerhed for hvem og imod hvilket trussels-scenarie?"\nMan må også se på formålet. Hvis NemID var en single-signon løsning til mine bank-sager ville jeg intet have imod den. Jeg har med stor tilfredshed tidligere brugt Jyske Banks netbank. Men der er jo ingen garanti for at det her ikke bliver pushet først som single-signon til ting, der intet har med hinanden at gøre og dernæst til at blive brugt som en reel signatur - som det jo også markedsføres som. Til det er det totalt uegnet.\n#47 Henrik Stig Jørgensen 12. april 2010 - 16:34\nIdeen med digital signatur er netop at give data, signeret med en privatnøgle, som er certificeret af en af staten udpeget CA - juridisk gyldighed. Hvis man bruger et nøglepar, der er certificeret af en anden CA, har det ingen juridisk gyldighed - og man kunne i så fald ligeså godt vælge at signere med et nøglepar der ikke er certificeret, er self-signed eller helt undlade at signere da det ikke tilfører nogen juridisk gyldighed til data.\n@Erik Argumentet med at nøglen skal ind på maskinen er forældet. Der findes mange security tokens, der kan kryptere og dekryptere SSL hvor privatnøglen ikke tilgængelig for systemet.\nDu nævner openid og oauth, men digital signatur handler om meget, meget mere end blot en login/sso-løsning. Login handler om identifikation og autentifikation, men uden en model for hvordan man kan garantere oprigtigheden og fortroligheden af data har autenciteten ingen relevans.\n#48 Helge Svendsen 12. april 2010 - 16:36\n"Jeg ville aldrig turde bruge en løsning hvor man selv havde nøglen i en netcafe. Fordi jeg ved at den skal ind på computeren som kan være inficeret med alskens skidt og l*rt. Det kan min egen maskine iøvrigt også."\nJeg har det dårligt med at logge på min webmail fra en internetcafe.\nJeg ville ALDRIG logge på hverken ebank eller nogle offentlige sider fra sådan et sted.\n"Nem-ID er simplere og mere sikkert end den gamle signatur så vidt jeg kan se. Den ekstra sikkerhed kommer med den ulempe at man skal gå rundt med papirkortet, men det er jeg vant til fra min Bank (Jyske)."\nMan kan argumentere for at den er simplere. Jeg kan delvis godtage det argument. Dog synes jeg at installations processen for at få en key registreret i sin key manager er til at overse. Man har imho brugt meget energi på at beskrive dette som værende noget kun "nørder og superbrugere" har en jordisk chance for.\nAt det er mere sikkert det kan jeg ikke godtage, af de grunde, der allerede er nævnt i denne og andre tråde omkring den nye signatur.\n#49 Tore Steenfeldt 12. april 2010 - 16:51\nGodt nok en masse folk med viden\nHvad nu hvis en ansat fra danid leaker koden?\n1: Det hedder logfiler, de kan ikke engang lave en søgning på en person uden det bliver effektivt logget (taler her om personlig viden da jeg har siddet for DanID, men ikke gør det mere) 2: Hvorfor gør bankansatte det så ikke, fordi det kun vil være en meget lille betroet kerne der rent faktisk har adgang. 3: Ville bankerne (som er ansvarlige hvis du mister midler på din netbank uberettiget) gå over til nemID, hvis de ikke følte at sikkerheden var tilstrækkelig. Danske Bank er DKs største ITvirksomhed, og de er gået med til det, eneste bank der sagde nej til denne løsning var handels banken. Jyskebank har brugt denne type løsning i mange år, ergo its been proven and testet.\nFolk er generelt bange for noget nyt, sikkerheden er ikke lavere.\nHusk på at det er ved lov at danske banker er erstatningspligtige ved tyveri af f.eks. dankort, netbank m.m. Hvilket vi faktisk er et af de eneste lande der har det sådan.\nDet var den danske stat som ønskede at løsningen skulle virke til bankerne, for det ville sikre en udbredelse. Det kommer oppefra og ned.\n#50 Henrik Stig Jørgensen 12. april 2010 - 17:05\nRe: Godt nok en masse folk med viden\nAd 1) Hvem administrerer logningen?\nAd 2) Hvem har betroet denne "lille kerne"? Og hvad skal vi med "en lille kerne" når vi helt kunne undgå denne ved korrekt implementation af PKI?\nAd 3) Bankerne har øjensynligt (som de eneste) ikke noget problem med sikkerheden, da det er dem der kontrollerer sikkerhedshullet i NemID. :-)\nDet var den danske stat som ønskede at løsningen skulle virke til bankerne, for det ville sikre en udbredelse. Det kommer oppefra og ned\nKorrekt. De ansvarlige for denne uhyrlighed skal findes hos de offentlige myndigheder - ikke DanID.\n#51 Peter Mogensen 12. april 2010 - 17:10\nNoget siger mig at du ikke har læst tråden.\nLad os antage at du har ret...I så fald... "Never ascribe to malice that which is adequately explained by incompetence"\n#52 Helge Svendsen 12. april 2010 - 17:18\n"Danske Bank er DKs største ITvirksomhed, og de er gået med til det, eneste bank der sagde nej til denne løsning var handels banken."\nMen det lyder da til gengæld vældigt interessant. Man kan jo håbe på, at der en bank i Danmark, der vil samle kunderne der IKKE vil have DanID op.\n#53 Poul-Henning Kamp 12. april 2010 - 17:34 Blogger\nOk, så forklar mig lige hvorfor ISS ikke skal af med erstatning efter at have sløset med, og mistet 9500 CPR numre ?\n#54 Anonym 12. april 2010 - 17:40\nOTP er fint mellem 2 parter - her taler vi om en man-in-the-middle model - så ryger hele pointen. Du ska have forskellige otp-løsninger med hver enkelt part.\nhelt enig, men der er tilsvarende en del visdom i udtrykket\nDDRs planøkonomer mente selv de gjorde gavn, mens de underminerede samfundsøkonomien.\n#55 Peter Mogensen 12. april 2010 - 17:58\nRe: History has a tendency to repeat itself\nJa. Det var vist også ca. det jeg skrev. Problemet er når systemet også bliver brugt til noget, der intet har at gøre med at banken og jeg skal identificere os for hinanden i vores interne affærer.\n#56 Tore Green 12. april 2010 - 20:18\nHar nøglerne det bedst i borgernes lommer?\nFlere banker har i dag mere "rene" PKI-løsninger hvor den private nøgle er i kundens kontrol. Det koster dem så nogle millioner pr. år fordi banken erstatter tab når brugeren ikke formår at holde sin nøgle privat.\nJeg ved ikke om der findes eksempler på identitets-tyveri vha. den nuværende digitale signatur, men den er vel også sårbar overfor keyloggere osv.?\nJeg er principielt enig i kritikken af DanID som en central enhed med adgang til alle brugeres identiteter, alt andet lige er det en øget risiko at man kan nøjes med at hacke ét sted fremfor hver enkelt bank og myndighed.\nMen en PKI-løsning med nøglerne på brugernes hænder kræver at vi får en ny måde at håndtere nøglerne på, f.eks. med et chipkort hvor signeringen sker i kortlæseren og ikke på den sårbare PC.\n#57 Erik Martino Hansen 12. april 2010 - 21:32\nMan skal også tage i betragtning at de dage hvor folk havde en personlig stationær computer stående på deres kontor hvor de loggede på deres netbank ikke holder længere. Man bruger sin arbejdscomputer, bærbar derhjemme og mobilen når man er på farten.\nSkal man installere nøgler eller chipkort læsere på alle dem? Det er slet ikke sikkert at man kan installere nøgler eller forbinde et chipkort til mobilen.\nLøsningen med centrale nøgler og papirkoder er så såre simpel og passer godt til en mere cloud orienteret fremtid brug af computere.\n#58 Lars Olesen Larsen 12. april 2010 - 21:43\nHvorfor ISS ikke har betalt erstatning hænger sandsynligvis sammen med, at der ikke er nogen der har lidt tab i denne sag (endnu).\n#59 Anonym 12. april 2010 - 21:47\njeg læste det måske forkert - du har ikke lyst til at blande bankerne sammen på samme adgang hverken sikkerhedsmæssigt eller forhandlingsmæssigt.\nEn ting er at vi selvfølgelig skal have mobile nøgledevices (væk fra arbejdssstationen og tættere kontrolleret af dig) - det er dit liv det gælder.\nEn anden er at cloud er nærmest totalt uden sikkerhedsmodel, dvs. man må ikke ligge andres risiko i cloud (f.eks. ingen personhenførbare data i cloud). Du taler for at kombinere 2 katastrofer - risko mindskes ikke at at skalere problemet yderligere, tværtimod.\n#60 Klavs Klavsen 12. april 2010 - 22:17\n@Peter Lind Damkjær:\nDen må du længere ud på landet med Peter. I den nuværende løsning, dannes den private nøgle hos brugerens pc og forlader den "forhåbentlig" ikke på noget tidspunkt.\nAt den gamle løsning, så uden tvivl var mere usikker for den enkelte, fordi de ikke har noget begreb om at holde deres computer sikker er bestemt ikke det samme som at ALLE lige pludselig tvinges til at stole på 3. part.\nJeg må indrømme at den nye løsning minder mig lidt om den tillid der var til bilers startspærre da de først kom og jeg mindes med gru de første par gange biler blev stjålet, med startspærre og de historier man hørte om de stakler der fik af vide af forsikringen at de ikke dækkede, fordi bilen jo havde startspærre og de altså måtte have "stjålet bilen selv" etc.\nDen gamle løsning gav mig i det mindste muligheden for at sikre min computer selv - og hvis nu man så bare tilføjede en ordentligt(!) smartcard løsning (meget gerne obligatorisk) til den, så var det en langt bedre løsning.\n#61 Peter Lind Damkjær 12. april 2010 - 22:39\n... at ALLE lige pludselig tvinges til at stole på 3. part.\nKan vi ikke blive enige om at, hvis uvedkommende får adgang til CA's private nøgle, så kan han/hun lave vilkårlige certifikater i CA's som navn?\nAngreb, interne som eksterne, er altså allerede en udfordring alle CA'er skal leve med og håndtere i under alle omstændigheder.\n... og hvis nu man så bare tilføjede en ordentligt(!) smartcard løsning\nSom det fremgår af artiklen, bliver der tilføjet en smartcard-løsning. Definér gerne, hvad du mener med "ordentlig(!)", så vil jeg tage det med i de videre overvejelser.\n#62 Rune Broberg 12. april 2010 - 22:51\nArtiklen beskriver det faktisk ganske godt: Der er ikke nogen der har lidt et økonomisk tab, og derfor er der ikke noget at erstatte. Som artiklen nævner er der også mulighed for tort-erstatning, men det er - som i øvrigt under dansk ret - noget der meget sjældent bruges.\nSom jeg husker det, var min tort-erstatning som tilskadekommet efter et trafikuheld under 100kr/dag som uarbejdsdygtig. Det siger lidt om niveauet.\n#63 Maciej Szeliga 12. april 2010 - 23:15\nOg de der 9500 personer får tildelt nyt CPR nr. ? At de ikke er blevet misbrugt betyder jo ikke at de ikke bliver misbrugt...\n#64 Klaus Elmquist Nielsen 12. april 2010 - 23:56\nSom jeg forstår det har NemID brugerne et brugernavn, et password og et kort med engangsnøgler. Med en keylogger kan man opfange de to første.\nPå en kompromiteret maskine med webcam, som de fleste slæbbare efterhånden har, vil det med lidt god vilje være muligt at aflure listen af engangsnøgler og via keyloggeren få af vide hvor langt brugeren er nået i listen af engangsnøgler.\nIndrømmet, dennne procedure koster noget manuelt arbejde, men hvis gevinsten er stor nok, og det bliver den let med identitetstyveri, er det vel også umagen værd.\nTil gengæld har myndighederne mulighed for at skrive under på borgerens vegne og samtidig afskrive sig ansvaret for dette.\n#65 Anonym 13. april 2010 - 00:05\n@ Peter Lind Damkjkær\nDu er ude i det rene nonsens her.\nEn passiv CA som ikke er involveret i transaktionerne kender ikke de private nøgler og slet ikke de afledte nøgler som transaktionerne bygger på.\nEn god sikkerhedsimplementering bygger IKKE på at man kan identicere sig ind til at overtage en transaktion, men afhænger af de authentificeringsnøgler (formålsspecifikke og ikke-identifierende overfor servere) som oprettes ved starten af en transaktion.\nHvis en korrekt designet CA prøver at stjæle borgerens identitet vil det både blive fanget af borgeren via transparanslaget (alle certifikater skal publiceres) og regningen vil lande hos CA-enheden som ren identitetssvindel.\nVi skal kort sagt helt væk fra at man kan identificere sig ind til eksisterende relationer fordi det gør hele systemet dybt sårbart.\nNemid er et kommercielt angreb på samfundet hvor man af kommercielle årsager underminerer sikkerheden for alle for selv at etablere en magtposition man kan profiere på.\nAlle taber - lige bortset fra den part som slet ikke burde eksistere - identitetsgatekeeperen.\nDet vi er vidne til i dag er en kombineret ineffektivseringsstrategi (staten fastlåses i stive processer) og malkemaskine (NemId blokerer for konkurrence for at score gevinsten af kunstig knaphed). Det kommer til at koste det danske samfund millarder i tabt innovationsevne.\nMen vi kan jo bare betale noget mere i skat for at kompensere for systemets inkompetance og magtmisbrug.\n#66 Mikkel Nielsen 13. april 2010 - 08:14\nUdlandet og NemID\nJeg har netop snakket med DanID support, og som én nævnte i en kommentar i denne tråd, kan de verificere, at man som udenlandsdansker skal afhente sit nøglekort hos ambassaden for et gebyr på 170 kr.\nAbsurd i forhold til hvordan den gamle løsning (både vedr. netbank og digital signatur) fungerede.\n#67 Mikkel Meyer Andersen 13. april 2010 - 08:34\nStephan Engberg og Peter Lind Damkjær:\nJeg tror, at der er støj på kanalen.\nOg så svarer Stephan:\nKan vi ikke lige tage den langsomt for min skyld? Altså Peter konstaterer, at en CA har en privat nøgle (og en offentlig, naturligvis). På en eller anden måde, bliver den brugt til at underskrive personlige certifikater med. Og så er det at Peter herudfra siger, at denne private nøgle CA'en har, skal man sørme da også passe på, for hvis nogen kommer i nærheden af den (eller på anden måde får kontrol over CA'en), kan de blot lave nye (falske) personlige certifikater, og så godkende dem.\nJeg synes dog ikke, at det er det, du forholder dig til, Stephan. Eller også forstår jeg ikke, hvad du skriver, og så ville det være fint, om du - langsomt og konkret - kunne forklare hvorfor Peters argument ikke holder.\n#68 Søren Hilmer 13. april 2010 - 08:51\nRe: NemID + keylogger + webcam\nDet er et af problemerne med papkort, koderne kan nemt ses af andre. Det er nemt lige at "låne" et papkort i en tegnebog og tage en fotokopi.\nMen vi ved vel ikke om det bliver simple papkort? Jeg ved at man nogle steder (Finland) benytter skrabekort til disse engangskoder. Det er så ikke muligt at aflure eller fotokopiere disse.\n#69 Peter Mogensen 13. april 2010 - 09:05\nDet er forhåbentlig åbenlyst at det mindst indebærer: * Åbne standarder, frit valg af OS/kortlæser * Tilgængelig fra det øjeblik de gamle netbank login lukkes. * ... og til samme pris som det øvrige NemID.\n#70 Klavs Klavsen 13. april 2010 - 09:22\nDet kan han. Men det kan systemet designes til at kunne påvise. Man kunne f.ex. snildt have en sekundær part hvis eneste formål det var at opbevare public delen af nøglen - så skal en hacker hos CA også hacke den sekundære part og ændre logs der, hvis det ikke skal kunne påvises hvornår der "pludselig" dukkede en ny offentlig nøgle op og man ville også nemt kunne sætte det op således at den sekundære part, kræver at borgeren godkender den nye nøgle (med den gamle nøgle) før den er gyldig eller anden - det er jeg sikker på at en mand som Bruce Schneier havde noget at sige om.\nOg når borgeren er den eneste med den private nøgle - skal den altså kun beskyttes der (og her kunne ordentlige smartcards hjælpe meget på sikkerheden).\nJeg formoder at den gamle (og lige vel den nye?) har CA nøglen på en computer/computere der IKKE er forbundet til noget netværk - og hvor signering af nøgler sker dagligt, ved at nogen overfører data vha. et eller andet medie til den, således at den kan udføre sit arbejde?\nI så tilfælde er sikkerheden væsentligt sværere at kompromitere, men den sekundære part er klart den vigtigste her - så det ikke er nok at have CA nøglen, for at kunne udgive sig for borgeren.\nDen slags smartkeys der er lavet specielt til det, hvor signingen faktisk sker på kortet - så privat nøglen ALDRIG kan forlade kortet, og kræver f.ex. at nogen trykker på en fysisk knap på kortet - før den signer noget. På den måde kan intet program stjæle en pinkode og så få signet noget med kortet, fordi kortet tilfældigvis sidder i kortlæseren.\n#71 Poul-Henning Kamp 13. april 2010 - 09:36 Blogger\nDet er faktisk et interessant punkt i sig selv.\nVed vi om der er nogen escrow forpligtelse på CA-cert ?\nF.eks hos PET eller FET ?\n#72 Klavs Klavsen 13. april 2010 - 09:38\nOg ligeså interessant - hvem står med bevisbyrden (og dermed udgiften) til at bevise at CA nøglen er blevet misbrugt? Hvis det er borgeren - så er han jo mildest talt på den hvis det faktisk sker.\nLigesom dengang med startspærrer og ligesom med ejerskifte sager (er selv involveret i en :( ) osv. hvor borgeren er taberen, uanset hvilke "rettigheder" denne teoretisk set har.\n#73 Anonym 13. april 2010 - 10:12\nDer er klart en escrow interesse internt, specielt i det sorte Danmark (hvor alle antages at stole på magten) - men kravet er ikke legitimt eller lovligt hvilket klart fremgår af Lov om Digital Signatur. Det er en specifik problmstilling omkring retstillingen om adgang til at udnytte dine private nøgler. I UK er det f.eks. under visse omstændigheder lovpligtet for dig at udlevere dine dekrypteringsnøgler.\nUnder alle omstændigheder - hvis man gør noget sådan - så skal NemId stadig ikke have nøglen fordi de misbruger den kommercielt til at forvride markedet. Det er ikke nok at en dommer skal give tilladelse, fordi det (kan) sker alligevel.\nNår man diskuterer sikkerhed skal man fokusere på fallback - specielt revokability og recoverability men også isolation - hvad sker der hvis noget går galt!?\n1) Revokering af alle nøgler - totalt sammenbrud. Hvis NemId kontrollerer din rodnøgle - game over, for alle, overalt. Systemet er totalt sårbart og angreb kan eksplodere i alle retninger med total nedlukning som eneste løsning ved den mindste risiko for kompromiterng. Men NemId er i sig selv et kommercielt angreb som staten samtidig misbruger, dvs. systemet er kompromiteret allerede på tegnebrædtet.\n2) Revokering af din rodnøgle(r) Hvis en CA kontrollerer alle dine certifikater, dvs. kender alle de nøgler du bruger, så er systemet også alvorligt sårbart. Den primære sikkerhedsmekanisme er Identifikation og dermed behøver CA-enheden bare at udstede en ny identifiaktions nøgle og -- game over dig. Datamæssigt har du INGEN kontrol - den ligger altid serverside, dvs. dine data er komprimieteret allerede på tegnebrædtet.\n3) Revokering af din formålsspecfiikke nøgle. Hvis du hver gang du etablerer en ny sub-identet, (en kontekstuel identitet) selv skaber specfiikke nøgler til det specfikke formål som tjener som authentikering af den transaktion/relationer, så kan en CA ikke angribe dine eksisterende transaktioner/relationer, men kun skabe NYE transaktioner og PÅSTÅ det er er dig.\nDvs. CA kan ikke få adgang til dine aktiver eller misbruge en nøgle som du kontrollerer fordi de alle er beskyttet af formålsspecfikke nøgler. CA kan højst begå gammeldags identitetstyveri, dvs. etablere gæld eller ansvar i dit navn.\nSå har vi flere detailniveaier - revokering af et specifikt nøgledevice/kort, revokering af en specifik credential (statsborgerskab, kreditværdighed, Bøllelisten, pædofili-listen)\nProblemet er at alt hvad NemId siger er stærkt farvet af deres interesse om kommerciel magt og kontrol. Det har overrasket mig hvor langt de er villige til at gå for at opnå den magtposition. Vi taler manipulation grænsende til egentlig misinformation af folketinget. VTUs håndtering er efter min opfattelse egentlig lovbrud med ministeransvar. Det sagde jeg allerede da det kom frem.\n#74 Mikkel Kruse Johnsen 13. april 2010 - 10:32\nMange at de sikkerheds ting omkring CA findes. Prøv:\nldapsearch -h dir.certifikat.dk -b "o=Ingen organisatorisk tilknytning,c=DK" 'mail=mikkel@linet.dk' userCertificate\nldapsearch -x -h dir.certifikat.dk -b "o=Ingen organisatorisk tilknytning,c=DK" 'mail=mikkel@linet.dk' certificateRevocationList\nDet er mit certificate og revocationList.\nSe mere her: http://danid.dk/download/LDAPGuide.pdf\nDvs. Hvis er person udsteder et nyt certifikat med den stjålne CA, skal hav også indtaste det i LDAP'en og vil dermed hurtig blive opdaget.\n#75 Mikkel Kruse Johnsen 13. april 2010 - 10:34\nHmm, noget forsvandt:\nldapsearch -x -h dir.certifikat.dk -b "o=Ingen organisatorisk tilknytning,c=DK" 'mail=mikkel@linet.dk' userCertificate\n#76 Anonym 13. april 2010 - 10:46\nEnig. Man har tænkt sig rimeligt godt om da man definerede en ægte PKI CA. Vi har brug for en sådan.\nMen den er ikke tænkt fra behovssiden - kun fra kontrol siden. Du har behov for en overbygning for at undgå at blive reduceret til en og samme nøgle brugt til alting. Det er det modsatte af sikkerhed.\nMasser af aspekter - men noget af det mest interessante er i denne 10 år gamle afhandling - se første og sidste kapitel. http://www.credentica.com/the_mit_pressbook.html\n#77 Mikkel Kruse Johnsen 13. april 2010 - 11:09\nJa, det har også irriteret mig, at jeg ikke kan se alle mine tidligere certifikater. For hvis jeg har signet en email for 5 år siden. Hvordan kan andre verificere det..\nVille gerne kunne bruge certifikater til at signe notater i EPJ, men hvordan verificere man et 5-20 år efter.\n#78 Søren Hilmer 13. april 2010 - 11:45\nDu skal "blot" gemme et signeret tidsstempel, fra en authoriseret tidsstempel-service over din verifikationssti (revocationlist, eller online opslag), samt meddelelse og signatur.\nDet kan så senere "bevises" at på det tidspunkt signaturen blev beregnet var certifikatet gyldigt.\n#79 Jesper Louis Andersen 13. april 2010 - 12:07\nDer er 2 scenarier. Første scenarie er at din private nøgle kompromiteres. Konsekvensen er, for dig, at 3.-part kan læse dine beskeder til andre og at 3.-part kan lave underskrifter i dit sted. For DanID er konsekvensen ikke nogen, de er bare CA og du har været dum. For bankerne er konsekvensen at de taber penge hvis nogen misbruger din nøgle. Da banken hæfter har de været 100% fokuseret på at kunne styre denne risiko. Derfor er der tilføjet en ekstra authentication factor i et kodepapkort via en såkaldt one-time-pad af koder. Privatnøglediskussionen bør faktisk være uafhængig af one-time-pad-tiltaget, som jeg umiddelbart synes er en god ide hen imod rigtige security tokens.\nI det andet scenarie kompromiteres CA-rodnøglen. Hvis det sker kan 3.-part udstede certifikater som vedkommende har lyst til, indtil det opdages. Det betyder at vedkommende kan lave nye identiteter, men det er sådan set ikke specielt interessant set i bankernes øjne. At der pludselig eksisterer en person som ikke er i bankens kundekartotek bør rage banken en høstblomst. Værre er det, hvis man laver et nyt certifikat i dit navn, med din identitet, en ny offentlig nøgle (i stedet for din rigtige offentlige nøgle) og publicerer det. Men da træder isolationsegenskaben ved systemet i kraft: fordi tabellen over nøgler er offentlig, kan jeg til enhver tid checke CA'et. Hvis der er sket ændringer har jeg mulighed for at reagere.\nKonsekvensen for dig som person er derfor til at overse fordi du kan dokumentere ret præcist hvornår nøglen blev ændret. Konsekvensen for DanID er at deres trust lider et alvorligt knæk - derfor må man forvente at de tager forholdsregler mod dette. Konsekvensen for bankerne er interessant. Hvis de blindt stoler på CA'et er de game over. Men banker har den interessante interaktionsmodel at de jævnligt bliver kontaktet af den samme kunde. De kan derfor, ligesom dig, holde øje med om din offentlige nøgle ændres.\nDet jeg tror Stephan mener er hvad han uddybede efterfølgende: Man skal se på konsekvenserne af en kompromitering af enten CA-rodnøglen eller af en brugers privatnøgle.\nDet bør ikke være i DanIDs interesse at opbevare din privatnøgle. Kva ovenstående bør man opbevare de 2 nøgletyper adskilt - har man adgang til begge på samme tid, så taber alle parter, brugere, DanID såvel som banker. Det betyder større omkostninger ved en opbevaring. Dertil kommer at jo mere information man skal opbevare, des sværere er det at sikre sig mod lækage.\n#80 Mikkel Meyer Andersen 13. april 2010 - 12:12\nJesper L. A., tak for uddybningen - det hjalp med at tydeliggjorde problematikken privat vs. CA.\nLad os håbe, at Peter Lind Damkjær vil kommentere på denne kritik.\n#81 Jesper Louis Andersen 13. april 2010 - 13:04\nEn helt anden men meget interessant informationskilde er spørgsmål til ministeren:\nHeraf fremgår det tydeligt (spg. 33) at man bruger een af "The 4 horsemen of the information apocalypse*", terrorisme, til at godtgøre forringelsen af sikkerheden. Det har iøvrigt ingen betydning. Kriminelle der vil kryptere information vil bruge web-of-trust modellen og være ligeglade med et CA.\nAf spg. 34 fremgår det at NemID løsningen ikke er omfattet af "Lov om Digitale Signaturer" (denne lov er iøvrigt bare en omskrivning af et EU-direktiv: 1999/93/EF). Jeg kan godt følge Henrik Udsens logik i hans skriv - det er bare synd at loven ikke blev formuleret mere præcist således at NemID var omfattet. Så havde vi slet ikke behøvet denne diskussion, for så var skidtet ulovligt.\nNu beror lovligheden på en opfattelse af en lov som åbentlyst kan mistolkes. Enhver med kryptografisk forståelse kan godt regne ud hvad meningen med den lov er.\nMan kan så se det lettere absurde i at NemID markedsføres som en "digital signatur" af DanID men ikke er omfattet af loven om digitale signaturer. Det bør de holde op med og så markedsføre NemID som en single-sign-on løsning.\nBruce Schneier quote i lettere omskrevet form.\n#82 Ricki Gregersen 13. april 2010 - 13:32\nSpændende læsning. Der bliver, i svaret til ministeren, lagt meget vægt på at nemID ikke er underlagt loven om digitale signaturer og derfor betragtes spørgsmålene som værende ligegyldige.\nnemID's egen side er dog plastret til med henvisninger til:\nFremtidens digitale signatur\nLæs mere om den nye digitale signatur, NemID\nFandt et sted hvor ordet "fælles log-in" var brugt. Dog under overskriften: "Ny Digital Signatur".\nIntroduktionen af NemID som en fælles log-in løsning for netbanker, offentlige forvaltninger og virksomheder er et led i realiseringen af den strategi som Regeringen, KL og Danske Regioner har vedtaget om fælles mål og fælles initiativer for at fremme en øget og effektiv digitalisering i den offentlige sektor frem mod 2010\nSå vidt jeg har kunne se er der på nedID's side kun referencer til løsningen med det fysiske nøglekort?\nDen nye digitale signatur, NemID, introducerer et ekstra element til log-in-processen, nemlig et lille kort med en række engangskoder. Det kan forekomme lavteknologisk, men dette ekstra element giver et betragteligt løft til sikkerheden.\nSvaret til ministeren betragter dog behovet for et nøglekort som hypotetisk? (Spørgsmål 36)\nEr det rod med definitionerne eller opstår forvirringen i forbindelse med den gamle løsning hed "Digital Signatur"?\n#83 Henrik Stig Jørgensen 13. april 2010 - 14:00\nJeg kan godt følge Henrik Udsens logik i hans skriv - det er bare synd at loven ikke blev formuleret mere præcist således at NemID var omfattet. Så havde vi slet ikke behøvet denne diskussion, for så var skidtet ulovligt.\nJa, men bemærk, at den eneste grund til at Lov om elektroniske signaturer "ikke finder anvendelse" på NemID er ordet "kvalificeret", og det har udelukkende noget at gøre med hvordan borgeren initielt identificeres ved udstedelse af certifikatet. Med kvalificerede certifikater kræves det at certifikatet udstedes ved fysisk fremmøde. Man kunne få den tanke at NemID er en bevidst omgåelse af loven på en PKI-mæssig detail-teknikalitet, og ud fra det ræsonnement fremstår Henrik Udsens konklusioner som spin.\nEnig, men det er jo ikke en sso-løsning, som Danmark har brug for. Vi har brug for en digital signatur - vel at mærke en digital signatur der som minimum lever op til Lov om elektroniske signaturer.\n#84 Anonym 13. april 2010 - 16:06\n@ Jesper, Mikkel, Klaus\nFor god ordens skyld så er de 2 scenarier som Jesper sætter op ikke dækkende.\nProblemet var Damkjærs påstand om at man alligevel skal stole på CA - mit svar er nej, fordi alle relationer BØR starte med etablering af en formålsspecifik undernøgle som etablerer authentikeringen af selve relationen.\nAt identificeres hver gang er sikkerhedsmæssigt dumt fordi det reducerer alle kontaktpunkter til indrulleringsproblemstillinger med maksimal sårbarhed.\nHvis CAen mener at de skal lave en ny nøgle i mit navn, så er det op til dem at bevise at jeg har kontrollen over nøglen - ellers er det deres problem.\nMen de kan ikke få ikke adgang til mine eksisterende relationer (f.eks. bank, sundhed, advokat etc.) fordi de ikke har nøglemateriale til at få adgang hvis jeg kontrollerer de relationsspecifikke nøgler. Og hvis alle nye certifikater skal synliggøres, så kan en agent holde øje med om de udsteder en ny nøgle i mit navn, dvs. CA er isoleret.\nProblemet er selvfølgelig at NemId gør alt galt - bevidst.\n#85 Anonym 13. april 2010 - 17:56\nFor lige at skære den ud i pap\nDet er faktuelt forkert fordi borgerens private nøgle udgør en risiko mod borgeren, mens DanId (ikke CA) private nøgle udgør en risiko mod DanId og alle som antages at stole på DanId.\nDvs. borgerens private nøgle er maksimalt usikker hos DanId men borgeren derimod sagtens kan beskyttes mod at en legitim CA laver falske nøgler i borgerens navn. -\n#86 Lars Olesen Larsen 13. april 2010 - 18:19\nRe: For lige at skære den ud i pap\n"Problemet er selvfølgelig at NemId gør alt galt - bevidst"\n"Dvs. borgerens private nøgle er maksimalt usikker hos DanId..."\n"NemId er et kommercielt angreb på samfundet"\n"Det er et rent mediemæssigt fupnummer at tale om brugervenlighed"\n"Vi taler samfundsøkonomisk om .... en ulovlig magtkonstruktion"\n#87 Anonym 13. april 2010 - 18:48\nEr der noget du er uenig i?\nHovedansvaret ligger selvfølgelig på det ministerielle niveau, men når et kartel afpresser staten til at sælge borgerens suverænitet til kommerciel udnyttelse i hvad der kun kan betegnes som det rene overgreb, så er det vanskeligt at overdrive kritikken.\nJeg finder det groft uacceptabelt at den slags kan finde sted i et samfund som stadig mener at kunne kalde sig et demokrati.\nLad os lige slå 100% fast at a) der IKKE er lovhjemmel for at påtvinge danskerne dette overgreb b) At Danid IKKE overholdt udbudskravene c) At en evt. revisorerklæring ikke kan have været i overenstemmelse med hverken loven eller udbudsbestemmelserne. d) At der er tale om ulovlig kartelvirksomhed når alle bankerne agerer samordnet som her.\nOg det er før vi ser på problemer i relation til Persondatalovgivningen, Konkurrencelovgivningen og Grundloven.\nHvor galt skal det stå til førend nogen tager sig sammen?\n#88 Lars Olesen Larsen 13. april 2010 - 19:45\nSelv for ikke jura-kyndige er det åbenbart, at ulovlige karteldannelser og andre overtrædelser af konkurrencelovgivningen er noget som Konkurrencestyrelsen ser alvorligt på. Men konkurrencestyrelsen er måske en del af den store konspiration...?\nAngående denne og de andre påståede ulovligheder ville det være skønt med en eller anden form for opbakning af disse synspunkter fra personer med den rette kompetence og viden.\n#89 Anonym 13. april 2010 - 20:24\nHvem har talt om "konspiration" - det er basal ansvarsløshed og magtbegær/grådighed!\nMen jeg er helt enig - jeg finder det skammeligt at f.eks. Advokatrådet dukker sig. Jeg har skriftligt fra Udsen at det kræver særligt lovhjemmel at tvinge borgerne som f.eks. SKAT og bankkartellet gør.\nHvis du ser nærmere efter så vasker alle desparat hænder og forsøger at sende aben videre.\nMen pointen om at udbuddet ikke var overholdt er meget enkelt at verificere. Det fremgår klart at DanId ikke overholder lov om Digital Signatur. På udbudstidspunktet var Certifikatpolitik 3.0 gældende. Det var - bortset fra at TDC havde fået kompensation fra "personligt fremmøde" via VTUs selvbestaltede "politik" - enslydende med Lov om Digital Signatur på det kritiske punkt om egen kontrol med egen nøgle.\nVTU prøver så at "lovgive" med tilbagevirkende kraft via et tryllenummmer hvor de laver "Certifikatpolitikken 4.0" (stadig ikke noget som Folketinget er involveret i) med påstanden om at det hidrører fra nye hvidvask regler - reelt er det kun et depsaat forsøg på at "legitimere" ulovlighederne.\nMen hele eDag3 er af samme skuffe - man fratager borgene helt vitale borgerrettigheder med nemme opstande. Og ingen tør sige Finansministeriet imod fordi de sidder på pengepungen.\n#90 Deleted User 13. april 2010 - 21:37\nDet er korrekt, at du til den nuværende digitale signatur kan få en hardware dongle, således du er sikker på, at dit certifikat ikke kan aflures.\nImidlertid, er det ikke en "ordentlig(!)" løsning, da dette kræver, at hardware enheden udskriver tekst, eller oplæser den tekst, som der skal underskrives. Og naturligvis kræves, at hardware enheden har tastatur for pinkode, der ikke kan aflures med en keylogger på computeren.\nEn mulighed, kunne være at sætte computerens keyboard i serie med dongelen, således computerens PC tastatur kan anvendes til pinkode og sikre beskeder. Dette vil muliggøre, at en lille "buffer" i dongelen, holder styr på en indtastet linie, og dels videresender det til PC'en, samt udregner en kode, der signere det indtastede kommer fra brugerens tastatur via dongelen. Samtidigt kan dongelen sikre imod, at eventuel indtastet password, på nogen måde kan nå PC'en.\nSelvom du kan få hardware token til dit nuværende digitale signatur, så giver denne ikke større sikkerhed. Den viser ikke, hvad du underskriver, og det kan derfor være manipuleret, så du tror du underskriver noget andet end du gør. Den tilbyder ikke en sikker terminal.\nDen nuværende løsning, er således ikke god. Men den nye, hvor certifikatet flyttes til en central server, er endnu værre: Dette svarer til, at bankerne erkender, at kundernes dankort ikke altid er opbevaret sikkert hjemme hos dem selv, og at de derfor beslutter, at ALLE dankorts skal opbevares hos banken inklussiv koder.\nFaktisk, havde dette ikke været nær så problematisk, da banken kun vil kunne bruge deres egne kort, til at svindle med konties i deres egen bank, som de hæfter for. I DanID's tilfælde, går man ud og "sælger" løsningen til hvemsomhelst, og giver tilmed sig selv en "bagdør" så man til enhver tid kan misbruge den digitale signatur.\n#91 sigurd fafnersbane 24. april 2010 - 00:41\ncitat fra ft.dk(http://www.ft.dk/dokumenter/tingdok.aspx?/samling/20091/almdel/fiu/pgf/7...):\n"...Med realiseringen af e2012-målsætningen skal alle virksomhederne kommunikere digitalt med alle myndigheder. Virksomhederne forudsættes derfor at være fuldt tilmeldt inden udgangen af 2012.Der er ikke truffet tilsvarende bindende beslutninger i forhold til borgerne, om end obligatorisk digitalisering er indført på udvalgte områder, f.eks. for studerende. Fremskrivningen af borgernes adfærd er af samme årsag sværere at forudsige præcist..."\nSåledes behøver de offentlige myndigheder, herunder SKAT blot at vedtage kun at understøtte NemID som logon-mulighed og voilá, så omgår man besværlige love vedr. krav til digital signatur, og man gør samtidig en sikkerhedsmæssigt underlødig løsning til tvungen, da der ikke længere findes alternativer. Med hensyn til private personer da er der velsagtens ikke den samme lovhjemmel.\nSørgeligt, at love omgås (måske ikke bogstaveligt, men i hvert fald lovens intention), for at spare porto, og med så mange løse ender, f.eks. omkring erstatning, dersom der sker misbrug. Identitetstyveri bliver "big business" i Danmark efter 1. juli 2010.\n#92 Anonym 24. april 2010 - 08:31\nMen det er værre - virksomhedernes afkræves at indrapportere på en bestemt måde, borgerne fratages muligheder for alternativer - nettoeffekten er den samme - systematisk omgåelse af lovgivningen og ignorering af samfundshensyn.\nReelt behandler man virksomheder mere lempeligt for ikke at trigge erhvervsorganisationerne(virksomhederne skal blot have EN adgang til en ansat, ikke alle ansatte).\nDet er kun privatkunderne som tvinges af bankerne og ulovlighederne i SKAT m.m. Borgerne har ingen repræsentation når det skal igennem den partipolitiske og mediemæssige flaskehals så derfor kan de slippe afsted med at ignorere borgerrettigheder.\neDag3 tvinger alle offentlige institutioner til KUN at bruge de monopoliserede gatekeepermekanismer i nem-konstruktionen. Dvs. borgernes afpresses mellem et valg mellem digitale overgreb eller besværligt manuelle eller helt umuliggjorte processer.\nProblemet er ikke kun sikkerhed. Vi taler blokering af innovation (forhindre bedre løsninger), ineffektivitisering (forhindre valg mellem alternativer), datamisbrug (staten misbruger data på tværs af kontekst), systemhardkodning (uafhængige systemer hardkodeintegeres) etc. etc.\nProblemstillingen har mange ligheder med censur-problemstillingen, samfundet gør og synes ikke hvad cetnraladminsitrationen vil, så embedsfolkene misbruger statsmagten til at tvinge deres forkvakvlede opfattelser igennem.\nPolitikerne og alle balancerende funktioner sover gladeligt i timen, mens Danmarks konkurrenceevne sander til og retstaten eroderes.\nNår de først har sikret at vi kun kan spise samme ret på samme sted, at alle transportruter fører til samme sted, at al infrastruktur er hardkodet til one-size-fits-all, at alle serviceleverancer kun kan servicere den samme ret og al økonomistyring er indrettet på at fastlåse samme, så sidder Danmark så effektivt i en fastlåst konstuktion at intet kan lade sig gøre.\nLegacy er total og allerede stærkt fremskreden. Lad os kalde det en slags digital schlerose som f.eks. Stephen Hawkings er ramt af (amyotrophic lateral sclerosis) - til sidst kan man kun snakke og intet gøre.\nFørst ryger retssikkerhed, så ryger kvaliteten, så ryger innovationen og dermed effektiviteten, og parallelt ødelægges sikkerheden fordi alt er indrettet efter det som NIST ville kalde HIGH-impact risici-modeller. http://csrc.nist.gov/publications/nistpubs/800-122/sp800-122.pdf\nSom igen både de jure og simpelt fornuftsmæssig er ulovlige i kritisk infrastruktur med f.eks. henvisning til Persondatalovens pgf. 41.\nDer er ikke en samfundsinstitution som ikke i deres formål har belæg for at sige fra (alle rammes negativt bortset fra lakajerne og gullashbaronerne som profiterer).\nMen medløberiet er totalt, der er ikke en institution som siger fra. Fordi Finansministeriet påstår at DDR-planøkonomi er sikkert, effektivt og fremtiden - eller rettere Finansministeret sidder på budgetterne og groft misbruger den magt til at banke alle på plads.\nDet mest skræmmende er at de formentlig ikke engang selv opfatter det som sådan. Det er bare egeninteressen som farver virkelighedsopfattelsen - jf. Parkinsons Lov http://www.berglas.org/Articles/parkinsons_law.pdf\nmen uanset om det er bureakratisk-ideologisk bevidst (nærmest en slags statskup) eller blot det rene inkompetance, så har Clarke pointen - vi interesserer os kun for effekten.\nFaktum er at Finansministeriet med Lars Frelle Petersen som bannerførende arbejder ihærdigt på at gøre Danmark fattigere og underminere så godt som alle de basale borgerrettigheder som et retsamfund bygger på og har som kritiske forudsætninger.\nDnamark er ramt af fremskreden Digital Schlerose og "kuren" er den aggressive del af sygdommen. Finansmnisteriet er i gang med at smitte hele samfundet med deres vrangforestillinger om central styring.\n#93 Niels Elgaard Larsen 24. april 2010 - 08:55\nJa, men er det ikke korrekt, Jette knudsen, at jeg ikke vil få lov til at generere min egen private nøgle.\n#94 Anonym 24. april 2010 - 09:40\nEndnu værre - du vil ikke få mulighed for at bruge ikke-identificerende undernøgler / beholde kontrollen over kontekst i forhold til infrastrukturen.\nAt du ikke har kontrol over din egen nøgle er en kritisk potentiel risiko.\nAt du ikke har kontrol over kontekst ødelægger samfundsprocesserne direkte. Det er et magtmiddel som direkte misbruge til at skævvride samfundsprocesserne og profitere.\nF.eks. ligger der i kortene at du først afpresses ind i NemId hvorefter man laver en device - som stadig er låst til NemId og hele Nem-kontrollen - der på papirer giver dig kontrol over din private nøgle, men kun for at pseudo-legitimere og øge Nem-kontrollen over dig.\nDe har jo allerede annonceret hvad de vil - split-key - så du ikke kan gøre noget uden Nemid, men de skaber en falsk opåstand om at du har kontrol over din nøgle.\nHensynet er ikke større sikkerhed eller innovation fordi det ville indebærere konkurence hvorved både profitten og den centrale overvågningskontrol ville blive svækket.\n#95 Michael Nielsen 27. april 2010 - 11:22\nKompromitering af central CA'en\nDette er ikke så stort et problem i et ordenligt designet system.\nDen måde jeg ville implementere sådan et system (hvis man forudsætter at brugeren KUN Må havde en privat nøgle), er at som bank ville jeg gemme det public certifikat som brugeren benyttede, således jeg kan bekræfte at den er den samme, jeg ville så krydsreferrer til revokations listen.\nIdeelt burde man havde multiple nøgler for at sikre at sikre dine dataer.\nHvis certifikatet er revokeret, af en eller anden grund, ville jeg spærre kontoen, og bede personen kontakte banken, og bringe identitets papirer ned til banken, således man kan bekræfte at nøgle skiftet er bestilt af brugeren og ikke en der er i færd med at stjæle en kundes identitet. (Altså bliver identitets tyveri ret omfattende at gennemføre).\nDa man kan håbe at det er sjældent at folk får sine nøgler stjålet (især hvis man bruge tamper proof hardware til nøgle og signering), vil dette ikke være en væsentlig belastning på banken, men give en betydelig sikkerhed.\nHmm, det blev lidt rodet.\nPointen er at ved en RIGTIG digital signatur løsning, kan sikre sig mod indbrud hos CA'en, ved at opstille simple checks ved brugen af systemet (audit af nøgle/certifikat brug)\nEn anden pointe er at ved en RIGTIG digital signatur, er der intet problem i at Banken agere som sin egen CA, altså for at bruge netbank, skal du med dit hardware token, lige en tur in i banken, for at få oprettet et certifikat for at bruge netbank.\nAltså er der 0 bindinger til en leverandør, der kan være 100'er af CA'er, forskellige CA'er kan være dedikerede til bestemte funktioner.\nDu kan bruge dedikerede nøgler til dedikerede funktioner, hvis du ønsker, uden problemer.\nDu kan vælge at bruge EN nøgle til alt, hvis du føler dig tryg med dette.\nAlt-i-alt en billiger, og mere sikker løsning.\nHvad koster et hardware token, ca $US40, eller ca 200dkk, med en skærm på den, en knap, og PKI interface. Denne enhed er immun over for trojaner og vira, og du kan bruge den sikkert på computeren i biblioteket, bare du læser skærmen før du trykker på knappen.\nDet helt sjove er at den eksisterende infrastruktur, som den gamle digital signatur brugte, kunne uden videre bruges med et sådan hardware token..\naltså kunne de milliarder som DanID/NEMID løsningen kostede, havde givet samtlige borgere i Danmark et hardware token!\nSamt den gamle infrastruktur kunne genbruges.\nBut "Not inventet here" and "No vendor lockin".\n#96 Michael Nielsen 27. april 2010 - 11:31\nforresten er der nogen af jer der har tænkt\nHvor mange gange PBS er nede, hvor ingen kan gennemføre dankort transaktioner ?\nMed det her centraliserede NemID, vil utilgængeligheden af NemID serveren paralysere hele samfundet!\n#97 Maxx Frøstrup 9. maj 2011 - 14:24\nDet er egentlig spændende læsning 12 måneder senere.\nJeg er spændt på hvordan situationen bliver når indkørings perioden er helt afsluttet, måske om 12 måneder ?


Sinquan Pfizer ApS kapsler, hårde 10 mg, 25 mg og 50 mg\n10 mg, 25 mg eller 50 mg, hårde kapsler\nLægen har ordineret Sinquan til dig personligt. Lad derfor være med at give medicinen til andre. Det kan være skadeligt for andre, selvom de har de samme symptomer, som du har.\nDet skal du vide, før du begynder at tage Sinquan\nSådan skal du tage Sinquan\n2. Det skal du vide, før du begynder at tage Sinquan\nhvis du er allergisk over for doxepin eller et af de øvrige indholdsstoffer i Sinquan (angivet i punkt 6)\nhvis du er overfølsom over for anden medicin mod depression (tricykliske antidepressiva)\nhvis du har dårligt hjerte eller lider af forstyrrelser i hjertets rytme\nhvis du lider af grøn stær\nhvis du også tager eller inden for de sidste 14 dage har taget en form for medicin, der kaldes MAO-hæmmere, som bruges til behandling af depression (isocarboxacid, moclobemid) eller Parkinsons sygdom (rasagilin, selegilin).\nKontakt lægen eller apoteketspersonalet, før du tager Sinquan:\nhvis du har en stofskiftesygdom (hypertyroidisme)\nhvis du lider af skizofreni\nhvis du har diabetes. Du skal kontrollere dit blodsukker jævnligt og måske have justeret din diabetesmedicin\nHvis du er ældre er der en øget risiko for, at du får bivirkninger som svimmelhed. Det kan ske, når du rejser eller sætter dig op fra liggende eller siddende stilling pga. for lavt blodtryk. Tal med lægen.\nDu skal undgå at drikke alkohol, når du tager Sinquan. Sinquan kan forstærke den sløvende effekt af alkohol.\nHvis du skal opereres eller bedøves, skal du fortælle lægen eller tandlægen, at du er i behandling med Sinquan.\nOplys altid ved blodprøvekontrol og urinprøvekontrol, at du er i behandling med Sinquan. Det kan have betydning for prøveresultaterne.\nhvis dit humør bliver meget anderledes med unaturlig opstemthed eller irritabilitet, eller dit søvnbehov ændrer sig. Det kan være tegn på, at du er ved at udvikle mani.\nDu må ikke tage Sinquan, hvis du tager, eller inden for de sidste 14 dage har taget en form for medicin, der kaldes MAO-hæmmere (isocarboxacid, moclobemid), som bruges til behandling af depression eller Parkinsons sygdom (rasagilin, selegilin).\nmedicin, hvis virkning på hjertet kan forstærkes, når det tages sammen med Sinquan (adrenalin, efedrin, isoprenalin, noradrenalin og phenylephedrin).\nMedicin, som indeholder tolazamid.\nBrug af Sinquan sammen med mad, drikke og alkohol\nDu kan tage Sinquan i forbindelse med et måltid, men det er ikke nødvendigt.\nDu skal tage Sinquan med et glas vand.\nDu skal undgå at drikke alkohol, når du tager Sinquan.\nHvis du er gravid, må du kun tage Sinquan efter aftale med lægen.\nDu skal stoppe med at amme, hvis behandling med Sinquan er nødvendig. Tal med lægen.\nSinquan kan virke sløvende i større eller mindre grad. Det skal du tage hensyn til, hvis du skal færdes i trafikken og arbejde med maskiner.\n3. Sådan skal du tage Sinquan\nTag altid Sinquan nøjagtigt efter lægens anvisning. Er du i tvivl, så spørg lægen eller apotekspersonalet.\nLægen vil afgøre, om du skal tage dosis på én gang eller om den skal deles. Hvis du skal tage dosis på én gang, bør du tage den ved sengetid.\nDer går normalt 2-3 uger, før du kan mærke, at du får det bedre.\nDen sædvanlige startdosis er 5-7 kapsler på 10 mg (i alt 50-70 mg) dagligt eller\n2-3 kapsler på 25 mg (i alt 50-75 mg) dagligt eller\n1 kapsel på 50 mg.\nDen sædvanlige vedligeholdelsesdosis er 8-15 kapsler på 10 mg (i alt 80-150 mg) dagligt eller\n3-6 kapsler på 25 mg (i alt 75-150 mg) dagligt eller\n2-3 kapsler på 50 mg (i alt 100-150 mg) dagligt.\nHvis du har taget for mange Sinquan\nKontakt lægen, skadestuen eller apoteket, hvis du har taget flere Sinquan, end der står i denne indlægsseddel, eller flere end lægen har foreskrevet, og du føler dig utilpas.\nSymptomer på overdosering er døsighed, en tilstand af sløvhed og træghed, tågesyn, kraftig mundtørhed og hurtig, dyb vejrtrækning. I alvorlige tilfælde åndedrætsbesvær, kramper, påvirkning af hjertet, koma eller svimmelhed, evt. besvimelse på grund af for lavt blodtryk.\nHvis du har glemt at tage Sinquan\nHvis du holder op med at tage Sinquan\nDu må kun holde pause eller stoppe behandlingen efter aftale med lægen. Skal du have en mindre dosis, skal ændringen af dosis ske langsomt.\nI starten af behandlingen kan du opleve mundtørhed, uklart syn, forstoppelse samt besvær med at lade vandet evt. vandladningsstop. Disse bivirkninger forsvinder normalt efter kort tid. Tal med lægen, hvis symptomerne fortsætter eller bliver generende, det kan være nødvendigt at nedsætte dosis.\nMeget langsom eller hurtig, evt. uregelmæssig puls. Kontakt straks læge eller skadestue. Ring evt. 112.\nAlmen sløjhed, træthed, tendens til betændelse (infektioner) især halsbetændelse og feber pga. forandringer i blodet (for få hvide og røde blodlegemer). Kan blive alvorligt. Hvis du får feber, skal du straks kontakte læge eller skadestue.\nBlødning fra hud og slimhinder pga. forandringer i blodet (for få blodplader). Du kan samtidig opleve træthed, infektioner og feber (påvirkning af knoglemarven). Kontakt læge eller skadestue.\nMundtørhed, som kan øge risikoen for huller i tænderne. Du skal passe på din mundhygiejne, så du ikke får huller i tænderne.\nAlmindelige bivirkninger ( kan forekomme hos op til1 ud af 10 patienter):\nDiarré, fordøjelsesbesvær, opkastning\nMundbetændelse med små blærelignende belægninger på mundslimhinden. Kontakt lægen.\nSjældne bivirkninger (det kan forekomme hos op til1 ud af 1.000 patienter):\nSvingende blodsukker. Kan blive alvorligt (måske livsfarligt). Kan give tørst, hyppig vandladning, træthed pga. for højt blodsukker, koldsved, mathed, sult, fovirring evt. bevidstløshed og kramper pga. for lavt blodsukker. Kontakt lægen.\nHævelser i ansigtet. Kan være alvorligt. Hvis der er hævelse af læber og tunge, kan det være livsfarligt. Ring 112.\nVed pludseligt ophør af længerevarende behandling kan du få hovedpine, søvnløshed, irritabilitet og utilpashed. Disse symptomer er ikke tegn på vanedannelse.\nSinquan kan herudover give bivirkninger, som du normalt ikke mærker noget til. Det drejer sig om ændringer i visse laboratorieprøver, f.eks. blodprøve, urinprøve, som igen bliver normale, når behandlingen ophører.\nIngen særlige opbevaringsbetingelser. Brug ikke Sinquan efter den udløbsdato, der står på pakningen efter EXP. Udløbsdatoen er den sidste dag i den nævnte måned.


Aarhus for altid af Mette Vedsø | Køb bogen hos Dagens Bog\nForsideSkønlitteraturAarhus for altid\nTove tager alene med toget til Aarhus og skal være på ferie hos Bex, mors gamle barnepige. I Bex’ opgang bor også Lulu, Toves ferie-veninde. Lulu er to år ældre end Tove, men alligevel er de veninder. Det bli’r skønt at se hende igen. Eller … Kan gammelt venskab ruste?\nTredje bog i ny serie af Mette Vedsø, ‘Tove tænker’, illustreret af Stine Illum. Om Tove tænker-serien har pressen bl.a. skrevet:\nVarenummer (SKU): 9788771513660 Kategori: Skønlitteratur\nVær den første til at anbefale “Aarhus for altid” Annuller svar


Southgate forklarer, hvorfor unge spillere fik ansvaret - TV 2\n12. jul. 2021, 01:00\nGareth Southgate var hurtigt klar med et trøstende kram til Bukayo Saka, der brændte det afgørende straffespark. Foto: Laurence Griffiths / Ritzau Scanpix\nLandstræner Gareth Southgate tager det fulde ansvar for, hvad der skete i straffesparkskonkurrencen mod Italien.\nEnglands 55 års fodboldsmerte blev ikke bragt til ende, selvom landsholdet var tættere på end nogensinde.\nItalien vandt EM-finalen søndag aften efter en straffesparkskonkurrence, hvor flere unge spillere blev sat til at sparke for England.\nDa den forlængede spilletid var tæt på at udløbe, satte Gareth Southgate, Englands landstræner, Marcus Rashford (23) og Jadon Sancho (21) på banen med henblik på straffesparkskonkurrencen.\nBegge brændte, og 19-årige Bukayo Saka stod med det afgørende spark, som blev reddet og sendte trofæet til Italien.\n- Det er min beslutning. Jeg vælger straffesparksskytterne baseret på, hvad vi gør til træning, og ingen står alene. Som hold har vi vundet sammen, og at vi ikke vinder i aften, hviler på alles skuldre, siger Gareth Southgate ifølge Sky Sports til BBC.\n- Men i forhold til straffesparkene er det mit kald og fuldstændigt mit ansvar.\nFlere engelske legender var efter kampen ude at forsvare Southgates beslutning. Til BBC sagde den mangeårige landsholdsspiller Rio Ferdinand, at man "ikke kan pege fingre" ad nogen, og at "det er et lotteri", når det kommer til en straffesparkskonkurrence.\n"De skal være rigtig stolte"\nGareth Southgate var paradoksalt nok også hovedperson, da England for 25 år siden var tæt på.\nDengang fodbolden kom hjem (It's coming home), og England var EM-vært. Dengang det sluttede i semifinalen efter straffesparkskonkurrence mod Tyskland. Dengang Southgate brændte det afgørende straffespark.\nSom spiller tabte Southgate i 1996 EM-semifinalen til Tyskland. 25 år senere i ottendedelsfinalen fik han sin revanche. Foto: Frank Augstein / Pool / Ritzau Scanpix\nNu står han igen tilbage med skuffelse, men også en kæmpemæssig stolthed over sine spillere, der har fået det krævende fodboldfolks kærlighed til at blusse op igen.\n- Vi er alle sammen om det, det de har været fantastiske at arbejde sammen med. De har givet nationen nogle utrolige minder, og denne aften bliver meget svær for os. Man skal føle den skuffelse, for chancerne for at vinde trofæer kommer sjældent i ens levetid, siger Southgate.\n- Men når de reflekterer over, hvad de har gjort, skal de være rigtig stolte.\nEnglands eneste titel i historien ligger tilbage i 1966, hvor landet blev verdensmester.


Canada Goose Victoria Grey mediaart-preservation.dk\nsorteret, også omkring ansigtet i forskellige længder. Snittet dermed fremstå mere levende, og så det lange spil kan være på toppen af hovedet med en lille volumen pulver til staten (f.eks. Mit barnebarn havde i går dåb og vi har givet ham en ulykke. Lyde første golde, men fordelen er, at der er en med bidrag refusion er.\nDe andre pro-russiske partier er mere moderate i deres udtalelser og mindre radikale, siger valgobservatørerne. Valgkampen var stille i forhold til de tidligere. I vores søgning efter den rigtige producent havde ikke en enkelt Verk selv den mindste idé. De fortalte os noget om energibehovet, var L inkluderet i den angivne værdi? Er beregningen korrekt (søgeord 'åben trappeopgange' osv)? Under følgende link kan du finde et par forbrugsdata (ca.\nDen teolog havde sin doktorgrad ved ledet af de kontroversielle lay og præstelige ordrer Santa Croce om betydningen af sogne. Han talte åbent om dette, men afviste medlemskab i det arch-konservative samfund. Højre rappere afslører løse møtrikker på dækket. Hvis du har en sådan ger, så drej du straks til højre, stram møtrikkerne selv eller ring til en nedbrydningsservice.\nHertil blev håret Parajumpers Naisten Takit\nEnten åbner vi det og sælger de enkelte kort på fællesskabsmarkedet, eller vi sælger den lukkede boosterpakke, begge er mulige. Vigtigt: En gang om ugen skal vi logge ind i Steam for at være kvalificeret til at modtage pakkerne.\nMen på trods af al den tillid i sin position Krösche har brug for at planlægge den kommende sæson, den regionale overveje ham 'selvfølgelig, alt andet end let.' kunne omkomme, at foreningen af afstamning ind Viertklassigkeit, er de indfødte i Hannover ikke tro og har gjort bestemmelser i denne retning: 'Vi arbejder på alle niveauer til det, fortsætter Parajumpers Long Bear Parka\nmed Canada Goose Victoria Grey at tilbyde professionel fodbold.\nInteresserede parter bør kontrollere, om reparationerne blev udført professionelt. Også problemer med bremseslanger og -linjer er ikke sjældne. 'Michael var en ung mand, der ikke kender historien om Ferrari. For ham var det så den lettest overhaling bil på Barbour X White Mountaineering Waxed Mountain Parka\nDens appel er husdyr Karakter: Du fodrer ham, smøre ham fra tid til anden på, og for at han går med dig i tykt og tyndt. Tredje: Land Rover af den gamle skole var altid ubehageligt, støjende, uhåndterlig, elendig behandlet og halt. Hamilton et sekund for langsomt Efter den 37. runde bryder en ny fare for Rosberg sammen.\nForside / Canada Goose Victoria Grey


Forkæle manden. 5 ting din mand din mand sukker efter i sengen - men ikke tør spørge om\nForkæl din kæreste ⇒ 5 (super) gode ideer lige her Det er også super skønt at overraske og forkæle en man holder af, og se glæden i deres ansigter. Vi her hos sendentanke. Det gør alle nok! Der er mange måder man kan hvad betragtes som en enorm penis sin kæreste på, manden det afhænger i den grad også hvem man spørger. Har du lyst til at gøre lidt ekstra for manden i dit liv? Så læs med her. aug Når din mand vælter søvndrukken ud under bruseren om morgenen eller snupper sig et hurtigt aftenbad efter arbejde, kan du overraske med et. nov Der er, indrømmet, mest fokus på det der med at være mor herinde. Det er det jeg kan relatere til, og det jeg kan fortælle om. Men der er jo også. Forkæle manden.. Hej Smukke tøser Jeg har en rigtig dejlig mand der elsker s e x Og det gør jeg da også men jeg har bare den udsvig i lysten lige for.\nFORKÆLE MANDEN - cph powerhouse. Forkæl din kæreste – 5 gode ideer\nForkæle manden, matche tinder 1. Gavekorts dag – sjovt og anderledelse\nElsker du at forkæle din kæreste? Det er også super skønt at overraske og forkæle en man holder af, og se glæden i deres ansigter. Derfor er det godt at forkæle sin partner en gang i mellem. Der er mange måder at forkæle en mand på, hvilket kan betale sig i den sidste ende, da du formentlig . mar Forkæl din kæreste - 5 gode ideer, her på siden kan du finde gode ideer og Til manden: Creme, læbepomade, barberskum, vin, bog, kaffe. hvor lang tid tager det at flyve til mars Jeg kender det godt fra mig selv — det kan være hammer-svært at finde en god gave til manden kæreste. Forkæle ender ofte med at bruge mange timer på at finde den perfekte gave til min kæreste, men selvom det nogen gange ser håbløst ud, så plejer resultatet altid at blive rigtig godt!\nForkæle manden.. Hej Smukke tøser Jeg har en rigtig dejlig mand der elsker s e x Og det gør jeg da også men jeg har bare den udsvig i lysten lige for. Derfor er det godt at forkæle sin partner en gang i mellem. Der er mange måder at forkæle en mand på, hvilket kan betale sig i den sidste ende, da du formentlig . mar Forkæl din kæreste - 5 gode ideer, her på siden kan du finde gode ideer og Til manden: Creme, læbepomade, barberskum, vin, bog, kaffe. Giv manden i dit liv en velgørende behandling som er god for kroppen og får ham til at føle sig helt afslappet og veltilpas. jul Han vil aldrig indrømme det overfor dig. Men hvis du rigtig vil forkæle din mand i sengen, så skal du blot veksle mellem disse 5 stensikre hits på. dec Begær din mand. Manden vil begæres. Det mener i hvert fald Thomas J. Winther, familieterapeut og sexolog i Norge. - Det psykiske spiller ind. okt Del dine drømme med din partner, og få ham til at forstå, at I seksuelt set er fra hver jeres verden. - Man kan sige, at mens mandens element er. 15 måder at forkæle en mand på Har du lyst til at gøre lidt ekstra for manden i dit liv? Så læs med her.\nFORKÆLE MANDEN - ingefær te. Forkæl din kæreste – 5 gode ideer\nDe fleste kvinder elsker når de bliver forkælet, men det gælder også for mænd. Det at du forkæler ham, viser ham at han er ønsket og at du gerne vil gøre ham glad. Og når ham er glad, kan det også nemt komme til at påvirke dit humør på en positiv måde. Desuden bliver det også ofte gengældt, når man vælger at gøre noget godt for en anden person.\n11 ting, du kan gøre for at forkæle din mand forkæle manden Jeg er heldigvis ikke én af de kærester der pådutter ham noget og han må gå til alt det han vil uden jeg sender sure miner i hans retning, prøver ind i mellem at lokke ham ud uden mig, så . Den gode ølsmagning til manden. De fleste mænd elsker en god øl – og de fleste mænd bliver endnu gladere for to, tre eller måske endda fire øl. På en klassisk ølsmagning er der rig mulighed for, at smage en masse forskellige slags øl. Alt lige fra de mørke stout øl til de lyse og blomster-agtige hvedeøl.\nSådan overrasker du ham i sengen turen går til malta\nDer er ikke noget værre end at stå i menneskemængden den Især ikke når den sidste julegave skal være til manden i dit liv, og det er vigtigt, at du får fat i det helt rigtige.\naug Når din mand vælter søvndrukken ud under bruseren om morgenen eller snupper sig et hurtigt aftenbad efter arbejde, kan du overraske med et. nov Der er, indrømmet, mest fokus på det der med at være mor herinde. Det er det jeg kan relatere til, og det jeg kan fortælle om. Men der er jo også. Forkæle manden.. Hej Smukke tøser Jeg har en rigtig dejlig mand der elsker s e x Og det gør jeg da også men jeg har bare den udsvig i lysten lige for. Derfor var det svært at skaffe penge nok til luksusvarer, og han kunne sjældent forkæle sin kone. Men vigtist af alt var, at de elskede hinanden. Manden bedårede sin hustru for sit smukke lange hår, som hun elskede at pleje, børste og sætte – sådan havde hun altid gjort det, lige siden de havde mødt hinanden som helt unge.\nForkæle manden, uopfordret dick pick meme 1. Gavekorts dag – sjovt og anderledelse\nDer er, indrømmet, mest fokus forkæle det der med at være mor herinde. Manden er det jeg kan relatere til, og det jeg kan fortælle om. hvordan får jeg min eks tilbage Begær din mand Manden vil begæres. Det mener i hvert fald Forkæle J. Winther, familieterapeut og sexolog i Manden.\nDer kan være rigtig mange måder, hvorpå du kan forkæle din kæreste, og det kan være rigtig svært at finde en god måde, at forkæle sin kæreste på. Vi har derfor samlet 3 gode råd til at forkæle din kæreste her. Overrask hende. En af de bedste måder hvorpå du kan forkæle din kæreste, er ved at overraske hende. Ofte mangler man inspiration til hvordan man kan forkæle sin mand eller kæreste. Mange gange kan det være svært at finde frem til den perfekte gave, da de ofte køber tingene når de mangler dem. Går du rundt og tænker, at din mand eller kæreste fortjener at blive forkælet, men du ved ikke lige hvordan [ ]. Den 4 måde hvorpå du kan forkæle ham, er derfor at give ham komplimenter. Det vil styrke hans selvværd og gøre ham glad. Du kan give ham komplimenter om hans udseende, om noget . Passer ingen af ovenstående beskrivelser på manden, du vil forkæle, så er der også råd for det. Alle mænd har behov for en herreaften i ny og næ. IN har udvalgt de 19 ultimativt lækreste julegaver, som du kan lade dig inspirere af, når du skal forkæle manden i dit liv juleaften - hvad end det er manden, kæresten, faderen, broderen . Ønsker man at forkæle sig selv, sin kæreste eller hinanden med en lækker massage efter en stressende dag, så skal i have fat i en effektiv Magic Wand, der både fungerer som . Instagram @incredibabydk\nLær ham at forkæle dig 30 gaver der vil glæde din kæreste\nFølge: Opdragelse af hvalp » »\nTidligere: « « Sclerose diagnose\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Forkæle manden mama.livetsmukt.com


Hotel Patonga | De 10 bedste hoteller i Patonga | Hotels.com\nHoteller i Patonga\nSøg efter hoteller i Patonga\nSe hoteller i Patonga på et kort\nHotels.com kan hjælpe dig med at finde de bedste hoteller i Patonga.\nFor at hjælpe dig med at finde det perfekte værelse, når du reserverer et hotel i Patonga, Northern Territory, har vi gjort det let for dig at sammenligne hoteller, heriblandt vores mest populære hotelkæder. I øjeblikket er vores mest populære hotel i Patonga Cooinda Lodge Kakadu, som er blevet reserveret 32 gange inden for den sidste time.\nNår du reserverer dit ophold på Hotels.com, kan du optjene bonusovernatninger ved at tilmelde dig Hotels.coms loyalitetsprogram, Hotels.com Rewards. Det er gratis at tilmelde sig og tager kun to minutter. Når du har indsamlet 10 nætter, får du 1 bonusovernatning*. Så selv en weekend i Patonga kan blive første skridt på vejen mod en bonusovernatning på et hotel.\nHvorfor reservere et hotel i Patonga på Hotels.com?\nVi hjælper dig med at finde det perfekte hotelværelse blandt 1 hoteller i Patonga. Med vores smarte søgefunktion kan du hurtigt sammenligne hoteller og filtrere dem efter:\n- Kvarterer i Patonga\n- Seværdigheder i Patonga\n- 165 anmeldelser skrevet af Hotels.coms gæster om overnatninger i Patonga\n- Hotelpriser, der bliver opdateret hvert minut - Ledige datoer - Detaljerede oplysninger og billeder - Detaljerede kort, der viser hotellernes beliggenhed samt de nærmeste transportmuligheder og turistattraktioner i Patonga.